AFA-DFA - 2018ko enplegu publikoaren eskaintzan 40 plaza eskainiko dira administrari eta albaitarientzat\nCurrent: 2018ko enplegu publikoaren eskaintzan 40 plaza eskainiko dira administrari eta albaitarientzat\n2018ko enplegu publikoaren eskaintzan 40 plaza eskainiko dira administrari eta albaitarientzat\nCristina González: “Aldundiko plantilla egonkortzeko eta zerbitzu publikoak hobetzeko konpromisoa beteko dugu”\nGasteiz, 2018ko abenduaren 10a. - Arabako Foru Aldundiak aurten enplegu eskaintza publiko (EPE) baterako deia egingo du, azken hilabeteotan langileen batzordearekin negoziatu ondoren, zeinean 40 plaza eskainiko baitira hutsik dauden 36 administrari lanpostu (C1) eta bete gabe dauden 4 albaitari lanpostu (A1) betetzeko. Hautaketa prozesua ziur aski ekainean hasiko da, eta 2017ko EPEko 51 plazak ere barnean hartuko ditu\nCristina González Enplegu, Merkataritza eta Turismo Sustapenaren eta Foru Administrazioaren Saileko diputatuak gaur egindako prentsaurrekoan aurkeztu du 2018ko EPEaren eskema, eta bihar aurkeztuko zaio Foru Gobernu Kontseiluari, onets dezan. Diputatuak nabarmendu duenez, “Horri esker, Aldundiaren plantilla egonkortu eta gaztetzeko eta, epe motzean eta ertainean, kalitatezko zerbitzu publikoak bermatzeko konpromisoa beteko dugu”.\nGonzalezek azaldu duenaren arabera, 2017ko EPEko hautaketa prozesua eta 2018ko EPEa batera gauzatuko dira datorren urtean, egutegi honi jarraituz: deialdien oinarri orokorrak eta espezifikoak urtarrilean onetsi eta argitaratuko dira, hartara lehenengo probak udaberri amaieran egin daitezen, ziur asko ekainean.


Free chat Jarinu. Ausazko arrotz doan txateatu berehala Jarinu tik.\nFree chat Jarinu\nOngi etorri Chatroulette JarinuEdozein lekutan, munduko pertsona aleatory bat konektatzeko. Chatroulette Jarinu dezakezu honako aukeren artean aukeratu:- Guztiak pertsona mota Jarinu doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nJarinu hirien zerrenda:


naiz: Iritzia | Opinión - Gilgamesh eta uholde handia\nGilgamesh eta uholde handia\nUrruñako idazleak Gilgameshen inguruko istorioa oroitarazi du, "munduko kontakizunik zaharrena da". Hain zuzen ere, bost mila urte inguru ditu. Errege ospetsua izateaz gain, sazerdotea zen eta horri esker "botere politiko, ekonomikoa eta erlijiosoa bere esku zeuden". Horren inguruko idatzirik ez dago euskaraz; Aurkenerenak bere ekarpena egin nahi izan du.\n2016/01/05 | 0 iruzkin\nGizateriaren ibilbidean Gilgamesh-en historia dugu ezagutzen dugun kontakizun zaharrena, gizakiok literaturan eman dugun lehen urrats handia.\nHistoria honek baditu, jadanik, bost mila urte inguru eta bertan Mesopotamiako Uruk hiriko errege izan zen Gilgamesh-en bizierak eta ibilera heroikoak kontatzen zaizkigu. Dirudienez, errege honek jakituria eta zuhurtasun handiz gobernatu zuen hiria eta, hori dela eta, ospe handiko pertsonaia izatera iritsi zen.\nHeriotzak ez zuen bizitzan zehar lorturiko ospe hori itzali eta horregatik, Gilgamesh erregeak, Enkidu lagunarekin batera, bizi izan zituen ibilera eta abentura handiak belaunaldiz belaunaldi eta ahoz aho kontatu eta kantatu ziren eskualdeko herritarren artean. Hainbat mende igaro ondoren, Sumer-eko sazerdoteek idazteko zerabilten idazkera kuneiformearen bidez, buztinezko taulatxoetan finkatu eta iraunarazi zituzten. Hauxe da, ematen duenez, gizakiok asmatu eta erabili izan dugun lehen idazkera mota.\nSumer edo Sumeria izan da, beraz, gizateriaren lehen gizarte antolatua. Mendeetan zehar, Sumer-ek inbasio ugari ezagutu zituen, eta bai babiloniarrek hasieran eta baita geroxeago asiriarrek ere Gilgameshen historia ezagutu, maitatu, jaso, egokitu, berridatzi eta zabaldu zuten.\nGilgamesh-en garaiko Uruk hiria Eufrates ibaitik gertu zegoen eta bere landa, zelai eta baratze zabalekin eskualdeko hiririk aberatsena eta indartsuena zen. Harresitua zegoen eta Anu eta Ishtar jainkoek babesten zuten. Gilgamesh berak eraiki zuen hiriaren erdigunean bi jainko horiek gurtzeko tenplua.\nTigris eta Eufrates ibaiak ziren Sumeriako hirien aberastasunaren iturria. Bi ibai horiek emankortasuna eta bizimodu oparoa ekarri zituzten eskualdera, baina gainezka egiten zutenean, uholde handiak izaten ziren eta hondamendia eta heriotza zekartzaten. Horietako bat biziki handia izan omen zen eta Mesopotamia, hau da, orduko mundu ezagun osoa, urperatu egin zuen. Uruk hirian ere, uholde handia izan zen historia neurtzeko zerabilten ardatzik nagusia. Bazen uholdearen aurreko historia eta uholdearen ondorengoa. Gilgamesh uholde ondorengo bosgarren erregea izan omen zen. Ikerle askoren ustetan, uholde hau izan daiteke Bibliaren Itun Zaharrean aipatzen zaigun uholde handi unibertsal berbera.\nGilgamesh, errege izateaz gain, hiriko sazerdote nagusia ere bazen, hau da, botere politiko, ekonomiko eta erlijiosoa bere esku zeuden. Holako botere handia zuenez gero, jainko berberen parera iritsi omen zen, eta errege izateaz gain, heroia eta erdijainkoa izatera ere iritsi zen.\nGilgamesh-en ondoan Enkidu heroia agertzen zaigu, bera bezain zuhur, jakitun eta indartsua zena. Elkarrekin abentura handiak burutu zituzten, Enkidu gaixotu eta hil egin zen arte. Enkidu hil eta gero, Gilgamesh-ek bidaia luze bati ekin zion, Utnapishtim izeneko gizon jakintsuaren bila. Uholde handian bizi izandakoa zen eta jainkoek emandako hilezkortasuna zela eta, oraindik, Dilmun izeneko paradisu urrunean bizi zen. Enkiduren heriotzak bere bihotzean sorturiko samina eta Uruk-en aurkitzen ez zuen kontsolamendua bilatu nahi zituen Utnapishtim jakintsuarekin.\nHorretarako, basamortuak eta herri ezezagunak zeharkatu behar izan zituen eta arrisku handiei aurre egin behar izan zien. Azkenean, Urshanabik bere txalupan eraman zuen itsasoz beste aldera, Dilmun izeneko paradisu urrunera. Bertan, itsasertzean, Utnapishtim topatu zuen eta bere saminaren berri eman ahal izan zion. Utnapishtim-ek, beste gauza askoren artean, uholde handiaz zekiena kontatu zion.\nGarai zaharretan ba omen zen Eufrates ibaiaren ertzetan Surupak izeneko hiria. Oso hiri zaharra zen, baita bere jainko-jainkosak ere. Han bizi ziren Anu --zeruaren jainko handia, Surupak hiriaren sortzailea-- eta baita Enlil gerlaria, Nimurta –gerlen jainkoa--, Enugi –ureztapenen zaindaria-- eta Ea jainkoa ere. Lur haiek biziki emankorrak ziren eta bertako biztanleria arras handia zen. Surupak eskualdeko hiri eta herri guztiak jendez gainezka zeuden eta jainko-jainkosek maite ez zuten harrabots ikaragarri handia sortzen zuten. Basa zezen baten marruaren antzeko harrabots ozena zen. Enlil-ek harrabotsa entzun zuen eta jainko-jainkosei horrekin bukatzeko zerbait egin zezatela eskatu zien. Hango biztanleen harrabotsa jasanezina zitzaienez gero, jainko-jainkosek uholde handia sortzea erabaki zuten.\nEa jainkoak, amets baten bitartez, Utnapishtim izeneko gizon jakintsuari urontzi handi bat egiteko agindu zion. Bertan, bere familiarekin batera, animalia eta landare mota guztien hainbat ale aterpetu behar zituen. Ekaitzaren Zaldunak sei egun eta sei gau iraun zuen ekaitz beldurgarria ekarri zuen. Zazpigarren egunean atertu zuen, Utnapishtim-ek leiho batetik begiratu eta mundu osoa ur azpian zegoela ikusi ahal izan zuen. Urruntasunean, guztiz estali gabe zegoen Nisir mendia ikusi eta ontzia harantz gidatu zuen. Bertara hurbiltzean, ontzia preso geratu omen zen harkaitzen artean.\nOrduan uso bat askatu zuen, baina jatekorik aurkitu ez zuenez, ontzira itzuli zen. Beranduago bele bat askatu zuen. Honek urak jaisten ari zirela ikusi eta ez zen ontzira itzuli. Huraxe zen Utnapishtim-ek espero zuen seinalea ontzitik ateratzeko eta lur haiek berriz populatzeko.\nIkus dezakegunez, historia hau eta Biblian kontatzen zaiguna, historia bera da. Izenak aldatzen dira bakarrik. Utnapishtim-en izen biblikoa Noe da, bere ontzia arka, eta Nisir mendia Ararat bilakatzen zaigu, gainerako guzti-guztia berdin-berdina da. Gilgamesh-en liburuan kontakizun gehiago azaltzen dira, eta denak hau bezain interesgarriak ditugu. Zoritxarrez, euskaraz ez dut deus aurkitu Gilgamesh-i buruz. Pena da munduko historiarik zaharrena euskaraz ez izatea, baina tamalez, gaur gaurkoz horrela da.\nNire artikulu hau izan dadila Gilgamesh-en aldeko sua gure artean pizteko aldarria, berant baino lehen, euskaldunok ere gizakion epopeiarik zaharrena gure mintzairaz irakur eta goza egin ahal dezagun.\nAntonia Adan Pérez\nAsimilación y desagregación en la historia del Estado español\nSin dejar de imaginar la igualdad\n27 urte pankartaren atzean!\nJoxemi Campillo, Josemari Lorenzo Espinosa, Roberto Uriarte eta Juanma Idoiaga | EHUtik kaleratutako irakasleen aldeko Sostengu Batzordea\nEunaten konponbideak behar ditugu\nJesús Perez Hualde, Iñigo Satrustegi Andres, Habene Vitas Cartago, Iraia Garcia Salvide eta Sonia Rodriguez Montaño | Txantrea Hezkuntza Duina plataformaren izenean\nQue la autodeterminación no es delito, democracia es decidir


Murias - Euskadi Basque Country taldea ezagutzen - Bideosare\nMurias – Euskadi Basque Country…\nOrain dela aste bat SubiendoPuertosekin batera Euskadi Basque Country-Murias txirrindulari taldekoei grabatzen egon ginen beraien Benidormeko kontzentrazioan, beraien denboraldia hasi aurretik.\nIlusioa eta motibazioa nabaria da talean. Bideosaretik zorte guztia opa diogu taldeari denboraldi berri honetan.\nKirol zuzendariak beraien debut urtea baloratu eta besteak beste denboraldi barri hau nola ikusten duen azaldu digu hurrengo bideoan.\nCategories: Berriak, Bideo, BideosareBy bideosare 23 urtarrila, 2016\nTags: bideosareelkarrizketamuriasmurias euskadi basque countrysubiendopuertostxirrindularitza\nPreviousPrevious post:Entrenamendua Etixx – Quick Step taldearekinNextNext post:Zdenek Stybarri elkarrizketa


Pierre-Levée - Wikipedia, entziklopedia askea.\nGérard BOISNIER (2014-2020)\n48° 54′ 00″ N, 3° 02′ 19″ E / 48.9°N,3.0386111111111°E / 48.9; 3.0386111111111Koordenatuak: 48° 54′ 00″ N, 3° 02′ 19″ E / 48.9°N,3.0386111111111°E / 48.9; 3.0386111111111\nGiremoutiers, La Haute-Maison, Jouarre, Saint-Jean-les-Deux-Jumeaux, Signy-Signets eta Villemareuil\nPierre-Levée Frantziako udalerria da, Seine-et-Marne departamenduan dagoena, Île-de-France eskualdean. 2013an 437 biztanle zituen.\n2007an Pierre-Levée udalerrian erroldatutako biztanleak 437 ziren. Familiak 148 ziren, horien artean 20 pertsona bakarrekoak ziren (12 bakarrik bizi ziren gizonak eta 8 bakarrik bizi ziren emakumeak), 56 seme-alabarik gabeko familiak ziren, 64 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 177 etxebizitza zeuden, 153 familiaren etxebizitza nagusia ziren, 11 bigarren erresidentzia ziren eta 13 hutsik zeuden. 166 etxeak ziren eta 9 apartamentuak ziren. 153 etxebizitza nagusietatik 123 bere jabearen bizilekua ziren, 28 alokairuan okupaturik zeuden eta 2 doan lagata zeuden; 2 etxek gela bat zuten, 5 etxek bi zituzten, 22 etxek hiru zituzten, 55 etxek lau zituzten eta 69 etxek bost zituzten. 128 etxek euren parking plaza propioa zuten azpian. 62 etxetan ibilgailu bat zegoen eta 87 etxetan bat baino gehiago zituzten.\nPierre-Levée udalerriko biztanleria-piramidea 2009an .\n2007an lan egiteko adina zuten pertsonak 295 ziren, horien artean 227 aktiboak ziren eta 68 inaktiboak ziren. 227 pertsona aktiboetatik 211 lanean zeuden (118 gizon eta 93 emakume) eta 16 langabezian zeuden (7 gizon eta 9 emakume). 68 pertsona inaktiboetatik 18 erretiraturik zeuden, 28 ikasten zeuden eta 22 "bestelako inaktibo" gisa sailkaturik zeuden.\n2009an Pierre-Levée udalerrian 157 unitate fiskal zeuden, 446 pertsonek osaturik. Pertsona bakoitzeko diru-sarrera fiskalaren mediana urteko 19.633,5 euro zen. \n2007an zeuden 27 komertzioetatik, 1 bestelako produktu industrialen fabrikazioko enpresa zen, 5 eraikuntza enpresak ziren, 8 ibilgailuen saltze eta konpontze enpresak ziren, 1 ostalaritza eta jatetxe enpresa zen, 1 informazio eta komunikazio enpresa zen, 5 higiezinen enpresak ziren, 4 zerbitzu enpresak ziren, 1 administrazio publikoko enpresa zen eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 10 zerbitzu publikoetatik, 3 ibilgailuen konpontzeko eta nekazaritza tresnetako lantokiak ziren, 3 iturginak, 2 argiketariak, 1 jatetxe eta 1 higiezinen agentzia.\n2000. urtean Pierre-Levée udalerrian 13 nekazaritza-ustiategi zeuden, 936 hektarea erabiltzen.\nSancy (5,9 km)\nWikimedia Commonsen badira fitxategi gehiago, gai hau dutenak: Pierre-Levée


octubre 2017 – Urtxintxokoa\nKaixo lagunak!!! Ostegunean LABRIT MASAJEA ikasi genuen. Binaka jarri eta ondorengo abestia entzunez masajea eman genion elkarri. Etxean lasai egoteko tarteren bat duzuenean, eskatu zuen seme-alabei masajea egiteko, erlaxatu eta goza ezazue zuen seme-alabekin batera! Argazki gehiago ikusteko sakatu hemen.\nAtzo Iruneren urtebetetzea ospatu genuen. 5 urte egin ditu jada, ZORIONAK !!!! Argazki gehiago ikusteko sakatu hemen.\nOstegunean aurpegi masaje saioa izan genuen. Binaka jarri eta musika erlaxagarri bat entzunez, masaje goxo bat eman genion elkarri. Argazki gehiago ikusteko sakatu hemen.\nUdazkenarekin batera paseotxo batzuk egitera atera gara. Gure asmoa hostoak biltzea bazen ere, oso gutxirekin itzuli gara eskolara, hori bai, ederki pasa dugu! Argazki gehiago ikusteko sakatu hemen.\nUrriaren 11-an Asierren urtebetetzea ospatu genuen. Argazkiak ikusteko klikatu hemen.\nOhartuko zinetenez, eskolako sarrerako zoruan marra bat jarri dugu. Zertarako jakiterik nahi? Ikusi, ikusi argazkiak. Argazkiak ikusteko sakatu hemen.


Tostaren hizkuntzen erabilerarako gida eta dokumentala aurkeztuko ditugu gaur - Topagunea | Euskaltzaleen Topagunea\nEuskaltzaleen Topagunea - 17/02/21\n2016an Tosta proiektua gauzatu genuen Donostia 2016 eta Europako Atlantikoko bestelako sei hizkuntza gutxiturekin elkarlanean. Galiziera, irlandera, eskoziar gaelikoa, kornubiera, galesera, frisiera eta euskara elkartu genituen eta, bizitako esperientzietan oinarrituta, hizkuntza irizpideen gida eta dokumentala osatu ditugu Tostako bazkideok. Gaur aurkeztuko ditugu bi lanak, Donostiako Antzoki Zaharrean, arratsaldeko 19:00etan. Sarrera doakoa izango da.\n“Gida ez-perfektua”, nazioarteko proiektuetan ari diren eta hizkuntza gutxituekiko errespetuzko kudeaketa sustatu nahi duten kultur eragileei zuzendutako praktika proposamena da. Euskaltzaleen Topaguneak gauzatu du, eta hizkuntza ekologiaren teorian oinarrituta, Tosta ekimeneko irizpideak eta bizipenak batu dira gidan. Zazpi hizkuntzatan argitaratuko da.\n“Tosta” dokumentala, berriz, ekimenak Atlantikoan barrena egin duen bidaiaren kronika da. Jorge Fernandez Mayoral zuzendariaren lanak Tostako hizkuntza-komunitateen errealitatea islatzen du, euskarazko azpidatziekin emango da eta ordu beteko iraupena dauka.\nAma Hizkuntzaren Nazioarteko Eguna da otsailaren 21a.


Danel + Muni ZZ - Dkluba\nDanel + Muni ZZ\nLarunbata, 2021(e)ko abuztuak 14\nRap, dancehall, r&b, dembow... Donostia eta Granada artean.\nMuni ZZ jatorri anizteko artista da: ama bilbotarra du, aita marokoarra, Londresen jaioa; hala ere, bere burua honela definitzen du: "Erdi malagarra, erdi euskalduna". Hortik dator bere single izarra: "Apátrida". Bere errepertorioan zehar kritika sozial gordinena, maitasun gutun bat eta bere lagunekin izandako jai egun bat kontatzen dituen kantak aurki ditzakezu.\nDanel a.k.a Yetiman ezizena jasotzen du 49,5 oinetako tailua duelako. Bere ibilbide artistikoan islatzen da hori, izan ere, berak jakinarazten digun bezala, "Arrastoa uzten du". Bere musikak genero ugari hartzen ditu (dancehall, rap, R & B...), egunerokotasunean bizi dituen bizipenak adina eta beti ere bereizgarri duen esentzia hori mantenduz.\nBi artistek indarrak batu zituzten Donostian, duela bi urte pasatxo. Joan den irailean, Granadara joatea erabaki zuten euren estiloak garatzen jarraitzeko. Gaur, hirira itzuli direla iragartzen dizuegu, ikuskizun on bat emateko irrikan.\nGertakizunen agenda Mai - 2022


Nagusien "bizi baldintza eta pentsio duinak" bermatzeko neurriak aurkeztu ditu Durangoko EH Bilduk - Durango - Anboto.org\nNagusien "bizi baldintza eta pentsio duinak" bermatzeko neurriak aurkeztu ditu Durangoko EH Bilduk\nJoseba Derteano 2019-05-09 09:42\nAtzo Jesuitetan eskainiko hitzaldian 90 bat lagun batu ziren.\nHauteskunde programan jasotako 15 proposamen plazaratu zituen atzo, zahartzaro aktiboaren inguruan Jesuitetan eskainitako hitzaldian. 80 lagun inguru elkartu ziren ekitaldian.\nBizi-baldintza duinak bermatzeko neurrien artean daude nagusien tratu txarren aurkako kanpainak egitea, pobrezia egoerak identifikatzeko tresnak indarrean jartzea eta, nagusien eta gazteen arteko elkarbizitza programak sustatzea. Horrez gainera, integrazio sozial eta komunitarioa helburu izango duen zaintza eta laguntza politikak ezarri gura dituzte, beti ere pertsona bakoitzak duen beharrari egokituta, ohar batean azaldu dutenez.\nPentsioei dagokionez, elikadura, osasun eta energia pobrezia egoeran daudenei "urgentziazko eta lehentasunezko" erantzunak ematea eta "diru sarrerak osagarritzea" dira neurrietako bi. Horrekin batera, pentsio duinen aldeko euskal gizarte akordioa bultzatu eta euskal pentsio sistema propioaren aldeko urratsak eman gura dituzte.\nAzkenik, nagusien parte-hartze eskubidea sustatu gura dute hainbat neurrirekin. Esaterako, parte hartzeko dituzten eremu formalak bultzatu eta berrikusi gura dituzte, eragiten dizkieten politiketan parte hartze aktiboa izan dezaten.


Normalkuntza | Lourdesko Ama\nNormalkuntza taldeak hainbat ekintza antolatzen ditu bai ikastetxean, bai gizartean euskara sustatzeko asmoz. Azpimarratzekoak dira Euskararen Nazioarteko Eguneko ospakizunak, Durangoko Azokara egiten den txangoa eta Korrika.\nKorrika euskararen alde Euskal Herrian zehar lasterka egiten den martxa da, arineketan egiten den manifestazio baten modukoa. AEK euskaltegi elkarteak antolatzen du. Bi urtez behin egin ohi da eta bi aste inguru behar izaten du lurralde guztia zeharkatzeko.\nUrtero ibilbidea aldatu egiten da, baina beti 2.300 kilometro inguru izan ohi da. Ateratzen denetik amaitu arte, lekukoa eskutik eskura, herriz herri aldatzen joaten da, baina martxa ez da inoiz geratzen, ez gauez ezta egoera klimatologiko txarrengatik ere.\nEuskararen Nazioarteko Eguna abenduaren 3an izaten da, Frantzisko Xabierkoaren egunean.


KKulturaren Euskal Behatokiak arteei eta kultura -industriei buruzko estatistikaren bigarren edizioa egin du, eta horren emaitza dugu txosten sektorial hau\nLehen edizioan (2009, 2007ko datuekin) izandako esperientziari esker Behatokiak zenbait alderdi egokitzeko eta hobetzeko aukera izan du, nola informazioa biltzeko prozesuan hala informazio hori ustiatzean, gero eta datu sinesgarri eta zehatzagoak lortzeko Euskal Autonomia Erkidegoko arteekin eta kultura-industriekin zerikusia duten sektoreen errealitatearen inguruan.\n2009 izan da informazioaren erreferentzia-urtea. Estatistika-eragiketa hori 2010eko bigarren seihilekoan hasi zen, eta, lehenik eta behin, landa-lana prestatu zen, ekitaldi horren amaieran informazioa bilduz. Jarraian, informazioa araztu zen, eta, azkenik, txosten sektorial hauetan aurkeztutako emaitzak ustiatu dira. Edizio honetan bi alor berri txertatu dira, batetik, liburuaren industria (argitaletxeak eta liburu-dendak), eta, bestetik, disko-saltokiak, honako zazpi analisi sektorial hauek osatzeko: arte eszenikoen programatzaileak, arte eszenikoen ekoizleak, ikusizko arteak produzitzeko eta erakusteko zentroak, musika-programatzaileak, liburuaren industria, ikusentzunezko industria eta diskoaren industria.\nZentsu-eragiketa hori aurrera eramateko, 600 kultura-agentek parte hartu dute, gutxi gorabehera, eta horien laguntza ezinbestekoa izan da sektore bakoitzaren errealitatea islatzeko moduko informazioa jasotzeko. Aurreko edizioan lortutako esperientzia oso baliagarria izan da guretzat, eta, informazioa errazago eskuratzeko asmoa genuenez, galdesortak sinplifikatzeko erabakia hartu dugu, agenteei eskatutako informazioaren xehetasun-maila murriztuz.\nHortaz, txosten sektorial hauen bitartez Kulturaren Euskal Behatokiak EAEn diharduten kulturaindustriei eta arteei buruzko oinarrizko informazioa eman nahi du aditzera, batetik, egungo egoera aztertzeko, eta bestetik, denboran zehar agente eta sektore bakoitzean gertatzen diren aldaketen eta bilakaeraren jarraipena egiteko. Musika-programatzaileei dagokienez ezinezkoa izan da 2007-2009ko konparaziorik eskaintzea, lehen edizioan lortutako informazioa, kalitate eskasekoa izanik, ez zelako baliagarri izan sektorearen errealitatea islatzeko. EAEn musika programatzen diharduten agenteen estatistikaren emaitzak lehen aldiz aurkeztu dira txosten honetan, agenteak sailkatuta eta agente bakoitzaren ekonomia- eta produkzio-jarduera aztertuta.\nMusika-programatzaileak 2009 [pdf, 820 kB]


Trebezia lehiaketako azken kanporaketa, igandean Urretxun | Otamotz\nTrebezia lehiaketako azken kanporaketa, igandean Urretxun\nIgandean, 17:00etan Urretxuko Labeaga aretoan, trebezia lehiaketako bigarren eta azken kanporaketa jokatuko dute. Sarrera doan izango da. Finala hilaren 13an izango da, toki eta ordu berean. Finalaren ondoren, parte hartzaile guztiek merienda egingo dute eta talde onenek sariak jasoko dituzte. Aurten hiru laguneko 60 taldek eman dute izena lehiaketa honetan.\nJarraiko militanteak elkarrekin 0\nIrina Tartarovak hiru ikastaro antolatu ditu udaberrirako 0\nPirritx, Porrotx eta Marimototsen ikuskizuna 0\nErrauste plantari buruzko hitzaldia, Zumarragan 0\nSantxo-Telletxea eta Salaberria garaile, Goñiren omenezkoan 0\nAkuarela ikastaroan izena emateko aukera 0


Klasera itzultzeko asmoa maiatzaren 25era atzeratu du Jaurlaritzak - Araba - Alea.eus\nKlasera itzultzeko asmoa maiatzaren 25era atzeratu du Jaurlaritzak\nErredakzioa 2020-05-14 16:07\nHezkuntza komunitatearen arbuioa jaso du egunotan Jaurlaritzaren proposamenak. / GOOGLE MAPS\nAurrez aurreko eskoletara maiatzaren 25etik aurrera itzultzea proposatu du orain Eusko Jaurlaritzak, hezkuntza komunitatearekin "arazo gehiago ez sortzeko" asmoarekin. Sindikatuek "inprobisazioa" leporatu diote.\nEusko Jaurlaritzako bozeramaile Josu Erkorekak gaur eguerdian egindako agerraldian azaldu du Espainiako Gobernuak ez dituela "eragozpen juridikoak" argitu; hortaz, aurrez aurreko eskoletara itzultzeko asmoa astebete atzeratzea erabaki du oraingoan Eusko Jaurlaritzak. Hezkutza sailburu Cristina Uriartek erabakiaren berri eman die ikastetxeei, gutun baten bitartez.\nIzan ere, Espainiako Gobernuaren ordezkari Denis Itxasok atzo adierazi zuen eskolak ezin direla lehenengo fasean ireki. Horrekin batera, sindikatuen, ikastetxeen eta hezkuntza komunitatearen arbuioa jaso du Eusko Jaurlaritzaren proposamenak azken egunetan.\nOraindik ere, Hezkuntza Sailak ikastetxe bakoitzaren esku utzi du erabakia, eta Josu Erkorekak azaldu duenez, maiatzaren 25etik aurrera "dinamika guztia" hasiko litzateke; askoz gehiago ere ez du argitu.\n"Gure osasunarekin ez jolastu"\n"Aurreko astean: maiatzaren 18an ikastetxe batzuk irekiko dira. Aste honetan: maiatzaren 18an zuzendaritzek erabakiko dute ireki ala ez. Gaur: irekiera maiatzaren 25era atzeratzen da. Bihar? Batek daki", adierazi du STEILAS sindikatuak.\nDatari garrantzia kendu dio hezkuntza sindikatuak, eta "segurtasuna eta osasuna bermatzen dituen plangintza eta neurriak hezkuntza komunitate osoarekin adostea" garrantzitsuagoa dela ohartarazi dio Jaurlaritzari.\nHalaber, STEILASek gogor kritikatu du Eusko Jaurlaritzaren jarrera: "Gure osasunarekin ez jolastu. Hezkuntza komunitatea inprobisazioekin aztoratu beharrean eskertuko genuke lehendabizi osasuna ziurtatzeko baldintzak gurekin adostea eta ondoren zehaztea data".\nMaiatzaren 18tik aurrera klasera itzultzeko plana aurkeztu du Hezkuntza Sailak\nErredakzioa mai 07 Araba\nBatxilergoko 2. mailako ikasle eta irakasleak, goi-mailako Lanbide Heziketan matrikulatutako guztiak eta erdi-mailako LHko 2. mailakoak maiatzaren ...\nHezkuntza Sailak ikastetxeen esku utzi nahi du klasera itzultzeari buruzko erabakia\nErredakzioa mai 12 Araba\nHezkuntza Sailak lehen bilera egin zuen atzo hezkuntza arloko eragileekin, ikasgeletara itzultzeko plana adosteko. Cristina Uriartek zuzendariei es...\nEgibidek aurrez aurreko klaseen itzulera atzeratzea eskatu du\nErredakzioa mai 08 Araba\n"Harrituta gaude Hezkuntza Sailaren proposamenarekin. Lehen aldia da maiatzaren 18a agertzen dela ikasgeletara itzultzeko data gisa", kritikatu du ...


EGUZKI BARAKALDO: Mende laurden Eguzkizale\nMende laurden Eguzkizale\nBilboko Aste Nagusizale guztiak ezagutuko duzue zeinen funtzio garrantzitsu betetzen duten konpartsek aipatutako festetan, jaien ikuspegi partehartzaile eta herrikoiaren berme nagusia neurri handi batean. Konpartsa guztien artean bada ekologiaren ikuspegia jorratzen duen talderik ere, hoien artean kokatzen den "Eguzkizaleak" konpartsa data berezietan murgildu da bete betean. 25 urte bete berri ditu Ama Lurrarekiko begirunea bultzatzen duen konpartsero ta konpartseren bilguneak. Iratxe Garrido konpartsakide barakaldarrekin mintzatu gara, egunotan burutzen ari diren ospakizun ekimenak ezagutu asmotan.\nEginiko ibilbidea eta etorkizunari begira indarra ikustaraztea da Garridoren aburuz, antolatutako ekimen helburua. "Bizirik dagoen konpartsa bat gara" baieztatzen du barakaldarrak. Eguzkizaleak konpartsaren helburu bikoitza ere nabarmendu nahi izan digu: "Jai herrikoi eta parte hartzaileak bultatzeaz gain, mezu ekologistari bultzada eman nahi diogu".\n25 urteetako aldaketak\nKonpartsak sortu zirenean indar gehiago zeukatela ziurtatu digu Garridok, "jendartean aldaketa ugari gertatu dira: militantzia eredua, herri mugimeduen indarra...jendea gutxitan gerturatzen da konpartsetara atzean duen mezu soziopolitikoagatik, Aste Nagusian ondo pasatzeko baizik". Joera horri aurre egin nahi diote Eguzkizaleakeko lagunek eta hortarako hausnarketa sakona egiteari heldu diote.\nPasa den hilabetean murgildu ziren konpartsako kideak urteurren ospakizunetan, konpartsako hastapenetan parte hartu zuten kideak eta gaur egungoak bildu zituen bazkariaren bitartez. Gainera 25 urte hauetako bilakaera erakusten duen bideoa ere zabaldu dute. "Irudietan oso ongi islatzen dira gaur egungo eta garai bateko jai ereduen arteko aldeak, ze nolako garapena izan duen konpartsak" azaldu digu Garridok.\nOspakizun berezi honi soinu banda ere jarri diote "Eguzkizaleek". Garilak 26-ko kideek sortutako "Mende laurden" kanta eta bideoklipaz ederki jantziz 25. urteurrena.\nJaialdia eta mendi martxa\nMaiatzaren 10ean ospakizun nagusia izango dute konpartsakideek Bilboko Alde Zaharreko kaleetan. Atsaldeko 18.00 etan hasiera emango diote jaildiari kaleak jai giroaz zipriztintzen, ondoren "Garilak 26"ko kontzertua izango dute Zazpi Katu gaztetxean. Bestetik ekainaren 28an mendi ibilaldia antolatu dute "argi gera dadila gure konpartsaren lotura Ama Lurrarekin".


Bi bihotz, hilobi bat - Wikipedia, entziklopedia askea.\nBi bihotz, hilobi bat Ramon Saizarbitoriak idatzitako bederatzigarren eleberria da. Nobela labur horretan esan daiteke umore beltza dela nagusi. Nobela hau Gorde nazazu lurpean liburuan jaso eta, baita ere, nobela independente bezala argitaratu izan zen. Gorde nazazu lurpean liburuan narrazio hauek biltzen ziren: Gudari zaharraren gerra galdua, Rossetti-ren obsesioa, Marcel Martinen aitatasun ukatua, Asaba zaharren baratza eta Bi bihotz, hilobi bat. Guztien hari amankomuna heriotzaren kezka da.\nArgumentuak Donostian kokatzen da, Trantsizioaren garaietan. Liburuak Lur entziklopediaren saltzaile euskaldun baten historia kontatzen du. Saltzailea, benetako antiheroi, Flora izeneko emakume batekin ezkondu egiten da eta, diru gutxi daukatenez, neskaren gurasoen etxera doaz bizitzera. Gurasoak oso bereziak dira: amaginarreba ez du protagonista ondo ikusten baina aitaginarrebarekin, Benito, primeran konpondu egiten da. Zoritxarrez Benito hil egingo da eta, ondorioz, Flora eta ama, hasieran baloratzen ez zuten gizona, idealizatzen hasiko dira, protagonistaren kaltez. Amaginarreba eta emaztea haren kontra jarriko dira batez ere Benito hilobi amankomunean lurperatu behar izan zutelako. Eta hortik abiatuko dira protagonistaren arazoak, aitaginarrebaren hilobi baten bila, hasieran, bere gorpuzkinaren bila, ondoren. Bidean beste emakume bat ezagutuko du, Bioleta... Senarraren irudia oso tristea eta gogorra bada, hori guztia umorez eta samurtasunez leuntzen du egileak.\nNobelak, umorez, heriotzaren inguruko hausnarketa azaltzen ditu. Ironia eta, batzuetan, sarkasmo erabiliz, Saizarbitoriak heriotzaren inguruko idei desberdinak azaltzen ditu: gorpuzkinak zaintzeko beharra versus horren garrantzi eza, hildakoen idealizazioa, heriotzaren inguruko euskal ohiturak, horren inguruan egun ematen diren aldaketak... Aldi berean, beste lerro nagusia, maitasunaren gastatzearen inguruko hausnarketa dago, bikote harremanan maitasuna galdu ondoren gelditzen den egoeraz, horren ondorioz askotan sortzen den krudelkeriaz.\nGorde nazazu lurpean. Bakanak bilduma, 1.zk. Donostia: Erein, 2000.ISBN: 84-7568-933-7.\nBi bihotz, hilobi bat. Narratiba bilduma, 39.zk. Donostia: Erein, 2000.ISBN: 97-8849-746-6165.\n(Euskaraz)Liburuaren aipamena "Erein"en webgunean\n(Euskaraz)Liburuaren kritikak Literaturaren Zubitegian


Paper motak: zer da papera eta zer paper mota dauden | Sormenak linean\nGaurko papera gure egunerokoaren parte da. Gero eta ohikoagoa den arren, ahalik eta gutxien erabiltzen saiatzen garelako eta gero eta gehiago teknologien mende gaudelako, egia da, azkenean, ziur asko paper mota ezberdinekin harremana izan duzula. . Adibidez, agenda, liburu, faktura, koaderno batekin ...\nBulego askotan, eta baita etxeetan ere, ezinbesteko elementua da. Baina agian ez dakizuna da egiaz paper mota ugari daudela. Izan ere, 16 zenbatu ditzakegu eta ziur gaude beste batzuk kanpoan utziko ditugula. Baina zer mota daude? Denak berdinak dira? Horri buruz eta askoz gehiago da gaur zuri buruz hitz egin nahi duguna.\n1 Zer da papera\n2 Zein ezaugarri ditu paperak\n3 Paper motak\n3.1 Erreproduzitu, offset edo inprimatu papera\n3.2 Paper satinatua edo satinatua\n3.3 Paper itsaskorra\n3.4 Estalitako edo estalitako papera\n3.5 Landare edo karbono gabeko papera\n3.6 Artisautza papera\n3.10 Paper motak: birziklatutako papera\n3.11 Paper motak: Paper ekologikoa edo bio\n3.12 Paper motak: Bond papera\n3.13 Paper motak: Ehun papera\n3.14 Paper motak: egunkari papera\nZer da papera\nPapera honela definitu daiteke: landare-zuntzez edo urarekin nahastutako lehorreko materialez, lehortutako eta gogortutako xafla mehea izateagatik. Bere erabilera, funtsean, idazteko, marrazteko, biltzeko eta abar da.\nAgian ez dakizu paperaren jatorria Txinan dagoela. Horretarako, bigarren mendera itzuli behar da, eta bertan, zetaz, arroz lastoz, kotoiz ... lehen paper motak diseinatzea lortu zuten. Hala ere, badira papiroa garatu zutenetik egiptoarrak sortu zituzten beste historialari batzuk, Nilo ibaiaren ondoan hazten ziren landareen zurtoinaren bidez.\nBenetan ez dakigu nork asmatu zuen ziur, baina badakigu bi herrialde horiek erabili zituzten lehenak izan zirela.\nZein ezaugarri ditu paperak\nPaperari buruz apur bat gehiago dakizula, jakin beharko zenuke zein ezaugarri dituzten paper mota desberdinak zergatik dauden ulertzeko. Eta hori da, ezaugarri horien aldaketek zehazten dute mota batekoa edo bestekoa dela.\nBeraz, rol batek dituen propietateak honako hauetan oinarritzen dira:\nGramatika. Eginkizun hori gainditzea bezala ulertu behar duzu. Normalena da 80 gramako papera beti erabiltzea. 90 edo 100ekoak dokumentu garrantzitsuak inprimatzeko erabiltzen dira eta itxura dotorea dute, hala nola ikastaroen izenburuak, curriculuma ...\nPaperaren lodiera. Bi aurpegien artean dagoen zabalerari egiten dio erreferentzia, hau da, mehea edo lodia bada. Ideia bat egiteko, paper lodia tenperarekin margotzeko ezin hobea izan daiteke, badakizulako ez dela paperaren beste orbanik edo orbanik isuriko.\nBolumena. Paperak zenbat aire duen aipatzen du. Baietz, papera airez osatuta dago eta zenbat eta gehiago izan, orduan eta arinagoa izango da, baina potoloagoa ere izango da.\nZakartasuna. Paperaren beste ezaugarrietako bat bere zimurtasuna da, hau da, leuna bada edo idazteko edo inprimatzeko moduan eragingo duen marrazkia badu.\nOpakutasuna. Azkenean, opakutasuna duzu, edo hori bera da, paper horrek tinta xurgatzeko duen gaitasuna. Zenbat eta opakuagoa izan, orduan eta kontraste handiagoa izango du paperean idatzitakoak edo idatzitakoak.\nOrain paper motetan zentratuta, jakin beharko zenuke merkatuan asko daudela aukeran eta horietako bakoitza helburu baterako edo besterako erabil daitekeela. Horrela, honako hauek aurki ditzakezu:\nErreproduzitu, offset edo inprimatu papera\nHau da paper ezagunena, etxean edo bulegoan izan dezakezuna eta gehien fabrikatzen dena. Ohikoa da 70 eta 100 gramo bitarteko pisuak dituztela, baina 100 eta 120 gramo aurki ditzakezu. Zelulosa gutxirekin eta ahalik eta zurienekin eginda daude.\nPaper satinatua edo satinatua\nOso paper distiratsua izateagatik bereizten da. Gainera, ukitzerakoan oso leuna da eta lehen begiratuan ere distira ematen duela dirudi. Jakina, ezaugarri horiek direla eta normala baino garestiagoa da eta normalean kalitate handiko argazkiak inprimatzeko erabiltzen da.\nBere izenak dioen bezala, gainazal batean itsastea ahalbidetzen duen alde bateko papera izatea da ezaugarri. Hori dela eta, alde horretatik paper honetan soilik inprimatzea posible da, bestetik erretxina gardenez eta kautxu sintetikoz osatutako film itsasgarria baitu orbanak ekiditeko.\nEstalitako edo estalitako papera\nIzenarekin ezagutzen da eta zuntz motz kopuru handiagoarekin eta zuntz luze gutxiagorekin fabrikatzen dira. Gainera, zelulosari estaldura geruza bat ematen zaio, estaldura bat balitz bezala, inpresioa askoz ere hobea eta zehaztuagoa izan dadin.\nLiburuxkak, liburuak edo aldizkariak erabili ohi den papera da.\nLandare edo karbono gabeko papera\nOso paper mehea da, apurtzeko erraza, izan ere, bere pisuak ez du gehienez 55 gramo gainditzen. Artikulu honen helburua beste zerbait "kopiatzea" da. Horregatik, normalean, paper baten azpian eta beste baten gainean jarriz erabiltzen da alde batetik idatzita, marraztuta edo inprimatuta dagoenaren (hainbatetan atera dadin) transmisore gisa balio dezan.\nPaper mota hauek haurrentzako eskulanetarako daude adierazita, zimurtasun, kolore, ehundura eta abarretan egin baitaitezke.\nKartoia, eta ondoren ikusiko duguna, papera ere bada. Kasu honetan, ezagunena (erreprodukzio papera) baino askoz lodiagoa, zurrunagoa eta bolumen handiagoa du ezaugarri. Kasu honetan, gogortasun handiagoa eskatzen duten beste elementu batzuk fabrikatzeko erabiltzen dena da.\nKartoiak ez dio paper izateari uzten, loditasunean eta egiten den elaborazioan desberdina baita. Eta hori sortzeko, zuritu beharrean, pasta gordina erabiltzea da egiten dena.\nKartoi bakoitza hiru paper geruzek osatzen dute. Bien artean, hirugarren geruza horrek uhindutako ehundura du, horixe da koadroaren gogortasuna lortzea ahalbidetzen duena.\nPaper mota hauek kartoiaren eta kartoiaren arteko tartekoak dira. Elikagai kutxa gehienak egiteko materiala izateagatik da ezaguna, hala nola, galletak, zerealak, izozkiak, etab. Kartoia baino ahulagoa da, baina ez kartoia bezainbeste, oso zuntz motzekin egindako papera aurkituko duzu eta barruan tonu gris edo marroia lortuko du.\nPaper motak: birziklatutako papera\nBirziklatutako papera paper hondakinez egina dago, beraz, akabera ona du baina ez da berria bezalakoa. Hala ere, paper mota honek ingurumena zaintzen laguntzen du, izan ere, kolorea izan ezik, normalean ileagoa da, zuri zikina eta erresistentzia txikiagoa duena, repro paperaren moduan erabil daiteke.\nPaper motak: Paper ekologikoa edo bio\nBirziklatzearen antzera, ez dira paper mota berdinak, hau bestearekiko desberdina baita. Zertan? Beno, paper hau zuhaitzen mozketatik dator, baina saiatzen da, bat mozten bada, beste batekin basoberritzen dela, galerarik gabe kontserbatzeko kontua dela.\nPaper motak: Bond papera\nBond naiz, Bond Paper ... Zer iruditzen zaizu hori? Beno, ez zaitez gehiegi galdu horrekin zerikusirik ez duelako. Gutun motako papera da, 60 eta 130 gramo bitarteko pisua duena eta, esan dugun moduan, batez ere gutun paperetarako, gutun-azaletarako edo zenbait liburutarako ere erabiltzen da.\nPaper motak: Ehun papera\nZiur pentsatu duzun lehenengo gauza ehunak direla. Eta ez zaude oker. Izan ere, ezpainzapiak edo komuneko papera ere paper mota horietan sartzen dira. Leuna eta xurgapen handia du (urarekiko duen erresistentziagatik).\nPaper motak: egunkari papera\nEgunkaria egiteko erabiltzen dena da, birziklatutako paper zatien edo beste paper batzuen materialekin egina dago, helburua ez baita dotorea izatea. Horregatik, akabera zakarra eta usain bereizgarria izaten du. Izan ere, ordu batzuk igaro ondoren, edo biharamunean ere, haren narriadura nabaritzen hasten da.\nArtikuluaren bide osoa: Sormena linean » General » Hainbat » Paper motak\nAdobe Premiere Pro, Premiere Rush eta Audition eskuragarri daude orain Apple M1 Sistemetarako beta bertsioan


Hernaniko Arraun Elkartea – Hernaniko Arraun Elkartea\nGure traineruan egin nahi duzu arraunean?\n1 October, 2019 1 October, 2019 by Hernaniko Arraun Elkartea\nNeska absolutuen denboraldia duela gutxi bukatu dugun arren, dagoeneko 2020 denboraldiari begira jarri gara Hernaniko Arraun Elkartean. Hernani inguruan bizi diren 16 urtetik gorako neskak animatu nahi ditugu gurekin arraunean egitera aurten ere, beraiek gabe ezinezkoa baita proiektuak aurrera egitea.\nInformazio gehiagorako: 687 90 95 12.\nIrailaren 18an hasiko dugu harrobikoen denboraldia\n10 September, 2019 10 September, 2019 by Hernaniko Arraun Elkartea\nDenboraldi berriari ekingo diogu laster, 10 urtetik gorako neska-mutilekin. Gurekin jarraitzeko asmoa dute aurreko urteetan aritutako arraunlariek, baina berriak jasotzeko ere desiatzen ari gara. Beraz, ez pentsatu bi aldiz eta animatu zaitez gurekin arraunean egitera!\nIrudian jarrai dugu moruan, irailaren 18an egingo dugu lehen entrenamendu saioa, 17:00etan, eta han emango dugu informazio guztia.\nCategories Batelak, Orokorrak\nGorrion hil da, klubeko patroi ohia\n26 Abuztua, 2019 26 Abuztua, 2019 by Hernaniko Arraun Elkartea\nHil berri da Joxe Urdanbide Etxeberria altzatarra, 80 urterekin. Gorrion ezizenarekin ezaguna zen, eta klubeko patroia izan zen urte askoan [Argazkian, behean makurtuta, erdian, arraunik gabe].\nEmaitza bikainak lortzera iritsi zen traineru berdearekin 1970eko hamarkadan. Kontxako Banderan Hernaniko patroia izan zen 1973, 1974 eta 1975, eta 1978 urteetan, eta zazpigarren, laugarren, seigarren eta seigarren postuan sailkatu zen taldea ordukoetan, hurrenez hurren. Horrela bada, Kontxan Ohorezko Txandan aritzeaz gain, Gipuzkoako Trainerilla Txapelketa ere irabazi zuen Hernanirekin. San Pedro eta Jaizkibel ontzietako patroia ere izan zen.\nKlubak esker hitzak baino ez ditu Gorrionentzat klubean egindako urteengatik, eta familiari besarkada estu bat bidaltzen diogu.\n16 Abuztua, 2019 25 June, 2019 by Hernaniko Arraun Elkartea


Busturiko Udala - Ingurumena\nTokiko Agenda 21 Udal Plan Estrategikoa garatzeko dokumentua da. Udalerriko ingurumen-, ekonomia- eta gizarte-politikak integratzen ditu irizpide jasangarriak erabiliz. Ekimen hau ordezkari politikoen, udaleko langile teknikoen, tarteko eragileen eta hiritarren parte-hartzearen eta adostutako erabakien emaitza da.\nKudeaketa-tresna hau ez da loteslea eta “XXI. Mendean Garapen Jasangarria izateko Programa Orokorretik” sortu zen. Aipatutako programa “Ingurumenari eta Garapen Jasangarriari buruzko Nazio Batuen Konferentziaren” (Rio de Janeiro, 1992ko ekaina) esparruan kokatuta dago.\nPrograma honek (Programa 21 izenez ere ezaguna), ingurumen politika global eta mundiala modu egituratuan eta programatuan garatzeko oinarriak zehazten ditu, eta tokiko edo eskualdeko erakundeek hasi eta sustatu beharko dute.\nPrograma 21eko 28. kapituluan Tokiko Agenda 21 gauzatzeko eskaera egiten zaie tokiko agintariei. Erantzukizun partekatuaren eta lankidetzaren printzipioa betetzea oinarrizkoa denez toki-mailan Garapen Jasangarrirako estrategiak ezartzeko, tokiko agintariei bi jarduera nagusi galdatzen zaizkie Tokiko Agenda 21 onartzeko: batetik, adostasuna bilatzea; bestetik, hiritarrekin, hiri-erakundeekin, enpresa-erakundeekin, tokiko industriekin eta enpresa pribatuekin elkarrizketari ekitea.\nGarbigune mugikorra Busturian\nNoiz argitaratua: 2019/07/26\nAbuztuaren 19tik 22ra, Altamirako plazan.\nNoiz argitaratua: 2015/04/08\nHitzaldia: Beste eredu energetikoa Euskal Herria eta Busturirako\nNoiz argitaratua: 2015/03/04\nBusturiko Tokiko Ekintza Plana 2004-2010\nBusturiko diagnosia 2004 (PDF 774KB)\nGarapen iraunkorraren aldeko ekintza plana 2004 (PDF 582KB)\nTEParen ebaluaketa (PDF 1,08MB)\nBusturiko Tokiko ekintza Plana 2010-2020\nBusturiko iraunkortasun diagnostikoa 2012 (PDF 937KB)\nTokiko Ekintza Plana "Busturia 2020" (PDF 712KB)\nEskola eta Udal agenda 21\n2012-2013 Eskolako Agendaren Aurkezpena (PDF 1,04MB)\nBusturiko agenda 21 Uzelai Eskolako Ikasleentzako Aurkezpena 2012-2013 (PDF 5,12 MB)\nBusturiko agenda 21 Uzelai Eskolako Ikasleentzako Aurkezpena 2013-2014 (PDF 1,73 MB)\nBusturialde eskualde osorako diagnosiaren laburpena (PDF 2,86MB)\nEuskal Autonomia Erkidegoan udal mailako iraunkortasun-adierazleak (PDF 442KB)


Irekia Eusko Jaurlaritza - Gobierno Vasco :: Bingen Zupiria Kultura eta Hizkuntza Politikako sailburuak euskararen inguruko adostasuna eta euskararen erabilera bultzatzeko beharra aldarrikatu du Forum Europa - Tribuna Euskadin\n<iframe src="https://www.irekia.euskadi.eus/eu/embed/videos?flv_video=2018%2F11%2F21%2Fnews_50279%2Fzupiria_forum_europa.flv" width="320" height="210" allowfullscreen></iframe>\nBingen Zupiria Kultura eta Hizkuntza Politikako sailburuak euskararen inguruko adostasuna eta euskararen erabilera bultzatzeko beharra aldarrikatu du Forum Europa - Tribuna Euskadin Iturria: Irekia\nzupiria_forum_europa.jpg Iturria: Irekia\nzupiria_forum.jpg Iturria: Irekia\nAndres Urrutia euskaltzainburua alboan izan duen ekitaldian, Zupiriak zera adierazi du: "Euskarak Kontzertu Ekonomikoa bezalakoa izan behar du, herritar guztien atxikimendua piztuko duen elementua"\nBingen Zupiria Eusko Jaurlaritzako Kultura eta Hizkuntza Politikako sailburuak Forum Europa-Tribuna Euskadin parte hartu du gaur, eta azken hamarkadetan Jaurlaritzak bultzatu duen hizkuntza politika aldarrikatu du. Euskaraldiaren hasieraren atarian, Zupiria sailburuak euskararen inguruko adostasunaren alde hitz egin du: "Euskarak Kontzertu Ekonomikoa bezalakoa izan behar du, herritar guztien atxikimendua piztuko duen elementua". Halaber, euskarak bizi izan duen biziberritze prozesua txalotu du: euskarazko hezkuntzaren alde familiek egin duten apustuari esker, euskaltegien lanari esker eta administrazioaren euskalduntzeari esker etorri da. Erronka gisa, Zupiriak adierazi du beharrezkoa dela euskararen erabilera soziala bultzatzen jarraitzea, bai eta gure hizkuntza lan-munduan edota ingurune digitalean sustatzen segitzea ere.\nBilboko Ercilla Hotelean izandako hitzaldi honen hitzaurrea Andres Urrutia euskaltzainburuaren esku egon da; adierazi duenez, "2018 urte sinbolikoa da euskararentzat eta euskal kulturarentzat". “Eusko Ikaskuntzaren Biltzarraren mendeurrena bete da, baita funtsezko bi erakunde sortu izanarena ere: Eusko Ikaskuntza, herrialde honen aurrerapen zientifikoaren arloan, eta Euskaltzaindia, bertako berezko hizkuntzaren modernizazioan. 50 urte betetzen dira herrialde honen berezko hizkuntza estandarizatzeko prozesua hasi zenetik”, esan du. Urrutiak, gainera, hau gogorarazi du: “hizkuntzak normalizatzeko prozesuek pazientzia historikoa eskatzen dute”.\nBingen Zupiria sailburuak, berriz, diktadura frankistaren ostean euskarak bizi izan duen biziberritze prozesua errepasatu du eta haren egungo egoerari buruzko diagnostikoa egin du. Zupiriak euskararen indarguneez hitz egin du, eta esan du 1991az geroztik 223.000 hiztun irabazi dituela, belaunaldi gazteenen artean euskararen ezagutza orokortu dela eta ingurune digitalean duen dinamismoa nabarmendu du. Sailburuak, hala ere, antzematen dituen ahuleziak ere aipatu ditu: bizi dugun uniformizazio kulturalak eragiten dituen arriskuak edo zenbait lekutan euskararen ezagutzaren eta erabileraren artean dagoen desoreka.\n“Euskarak batzen du”\nBingen Zupiria sailburuak bere hitzaldian premisa hau hartu du abiapuntu: euskaraz jakiteak “beti batzen du”. "Euskarara hurbildu direnek eta ikasi dutenek diote urrats hori ematea baliagarria izan zaiela lehen bizkarra ematen zioten mundu bat ezagutzeko, ezezaguna edo ikusezina zuten mundu bat", adierazi du.\nHartara, Zupiriak esan du euskaraz jakiteak ez dakarrela inoiz beste hizkuntza batzuk ezagutzeko oztoporik, eta hura ezagutzeko interesa aldarrikatu du. "Euskarak aukera ematen du zuzenean eta bitartekaririk gabe sormenezko mundu berezi eta interesgarri batez gozatzeko. Mundu hori adierazpide artistiko eta kultural anitzetan agertzen da, informaziotik entretenimenduraino, literaturatik, musikatik, arte eszenikoetatik edo errealitate digitaletik igaroz", azpimarratu du.\nBestalde, Zupiria sailburuak defendatu du du azken hamarkadetan euskarak bizi izan duen biziberritze prozesua: “Gure gizarteak hamarkada hauetan bizi izan duen euskararen erabilera-normalizazioaren kontakizuna erreferentzia bihurtu da hizkuntza gutxituak dituzten komunitate askorentzat, euren normalizazioan aurrera egiteko beste eredu batzuk bilatzen dituzten komunitateentzat”.\nAzaldu duenez, prozesu hori hiru faktorek markatu dute: euskararen aldeko apustua hezkuntza sisteman, helduen euskalduntzea eta, azkenik, euskararen hedapena administrazioan. “Gure hezkuntza sisteman izan den gizarte eraldaketa bultzada instituzional handi baten ondorio izan da, 1982an onartutako Euskararen Legea oinarri hartuta; baina, batez ere, euskal familien apustu ausartaren, jarraituaren eta konprometituaren emaitza da. Kasu gehienetan euskaraz jakin gabe ere, erabaki dute euren seme-alabek euskara ikastea eta hizkuntza hori tresna izatea ikasitako pertsona gisa haiek sendotuko dituzten edukiak eta balioak jasotzeko”, esan du. Apustu horren emaitza gisa, gaur egun “gure unibertsitate publikoko ikasleen erdiek baino gehiagok” euskaraz ikastea aukeratzen dute, “pentsaezina duela ez urte asko”.\nSailburuak adierazi duenez, azken hamarkadetan euskarak irabazi dituen hiztunen bi heren inguru hezkuntza sistemaren bidez heldu dira. Beste herena, berriz, euskaltegien sareak egindako ekarpenari esker heldu da: “Azken hamarkadetan ia 500.000 euskal herritar matrikulatu dira noizbait euskaltegi edo euskara ikasteko akademia batean”.\nHirugarrenik, Zupiriak nabarmendu du euskal administrazio publikoek herritarren hizkuntza eskubideak bermatzeko egin duten ahalegina: “Azken 35 urteotan, euskal langile publikoen zati handi batek konpromiso irmoa hartu du bere hizkuntza gaitasunarekin. Eutsitako ahalegin horri esker, hiru hamarkadatan, euskaraz lan egiteko gaitasuna duten langile publikoen kopurua % 23tik gaur egungo % 71ra igo da”.\nHorrela, Zupiriak adierazi du ahalegin hori hizkuntza-eskakizunak egiaztatzeko kopuruen gainetik dagoela. “Eraldaketa hori gertatu da nahiz eta euskal funtzio publiko osoko langileen ia % 41i ez zaien inolako hizkuntza-eskakizunik egiaztatzea eskatu. Beraz, agian komenigarria litzateke uste batzuk gezurtatzea”, esan du. Adierazi duenez, euskal sektore publiko guztia kontuan hartuta (Estatuko Administrazioaren mendeko lanpostuak bakarrik baztertuta), hizkuntza-eskakizunak honela banatzen dira: euskal sektore publikoko lanpostuen % 40,91tan, ez da hizkuntza-eskakizunik egiaztatu beharrik; % 2,43tan B1 maila eskatzen da; % 26,12tan B2 maila; % 28,91tan C1 maila; eta azkenik, % 1,63atn, C2 maila behar da.\nKultura eta Hizkuntza Politika Saileko arduradun nagusiak garrantzi handia eman dio euskara biziberritzeko prozesu osoan izan den adostasunari eta akordioari, hasi Euskararen Legea 1982an onartu zenetik eta Eusko Legebiltzar osoak Euskaraldia ekimenari eman dion atxikimendura bitarte. Puntu horretan, alderaketa hori egin du Kontzertu Ekonomikoarekin, gizartearen atxikimendu orokorra sortzen baituenez, eta "konplizitatea" eskatu die euskararik ez dakitenei.\n"Oso garrantzitsua litzateke gizarte honetan euskararik ez dakitenak haien jarrera euskararen erabilera normalizatzeko zein garrantzitsua den ohartzea, eta guri laguntzea ulermenarekin eta konplizitatearekin", esan du Zupiriak. Hari horri helduz, "Euskararen Komunitatearen" parte izateko gonbita luzatu die, Pedro Luis Uriartek bere garaian (‘Comunidad del Concierto – Gure Kontzertua’ kanpainaren bidez) Kontzertu Ekonomikoaren inguruan planteaturiko ekimenari keinu eginez.\nZupiria sailburuak parekatu egin ditu ekimen hura eta Euskaraldia: "Pedro Luis Uriartek, geure zerga sistemak nolako mehatxuak zituen arduratuta abiarazi zuen ekimen hura, gure herriko gizon-emakumeak kontzertua nolako arriskupean zegoen jabetu eta hura defendatzeko prest egon gintezen. Gaur antzeko zerbait mahigaineratzen dut euskararentzat. Eta Euskaraldia da bide hori. Euskaraz mintzatzen garenok edo ulertzen dugunok bat egin dugu giza-ekimen honetan, geure hizkuntz ohiturak aldatzea eta ahal dugun guztietan euskara erabiltzea helburu izanik", gaineratu du.\nHain zuzen, Zupiriak azaldu duenez, euskararen erabilera bultzatzea da gure hizkuntzak duen erronka handienetako bat. "Urteak eman ditugu indarra euskararen ezagutzan jarriz, eta dagoeneko, beste urrats bat emateko baldintzarik badago, erabilerari dagokion jauzi kuantitatiboa egitea lehentasuntzat hartzeko", adierazi du.\nSailburuaren hitzetan, euskara biziberritzeko prozesuaren berezko ezaugarriak direla-eta, euskararen erabilera ezagutza baino mantsoago igotzen da halabeharrez; izan ere, hizkuntza baten erabileran eragiten duten bi gakoak ezagutza eta testuinguru soziolinguistikoa dira. "Euskarak milaka gazte irabazi ditu azken urteetan, eta gazte horiek euskara nagusi ez den inguruneetan bizi dira; askok, gainera, bigarren hizkuntza gisa hartu dute, familiatik kanpo. Euskaldunen profila aldatu den testuinguru berri honetan, lanean jarraitu behar dugu euskararen erabileraren aldeko baldintzak sorraraziz", gaineratu du.\nEuskararen erabilera erraztuko duen testuinguru berri hori eratzeko, sailburuak aipatu du belaunaldi berriei begiratu beharra dagoela, eta erakundeetatik ahalegin bat egin beharra dagoela euskara bultzatzeko "eskolatik kanpora, aisialdian eta kirolean, kulturaren arloan eta eremu digitalean. "Hori guztia gainera, gaztelania hegemonikoa den testuinguru batean eta mundu globalizatu honetan egin behar dugu. Izan ere, ingelesa, hizkuntza franko berri handia gailendu egin da eta gure ohituretan eta gogoan funtzioak eta lehentasuna hartzen joango da”, adierazi du.\nZupiriak euskara ingurune digitalean indartsu dagoela gogorarazi du (Europar Batasuneko zenbait estatutako hizkuntzen aurretik baitago), eta dei egin die ekitaldira bertaratu direnei euskara bultza dezaten beren eremuetan. "Euskara ikasi duten pertsonen kopurua asko handitu da, eta gehiago handituko da, baina erabiltzen lagunduko duten baldintzak sorrarazi behar ditugu. Zeregin horretan, berriz ere, funtsezkoa izango da euskal gizartearen konplizitatea. Bere garaian euskararik ez zekiten guraso askok erabaki irmoz euskara seme-alabei hezkuntzaren bidez ematea giltzarri suertatu zen bezala, orain ere euskal gizarte osoaren ulerberatasuna eta erabakigarriak izango dira erabilera bultzatu eta sendotzeko orduan".\nAzkenik, sailburuak, euskara eremu sozioekonomikoan indartzearen garrantzia eta hizkuntz kudeaketak daukan gero eta inportantzia handiagoa azpimarratu ditu: "Kontuan izaten badugu euskaldun kopurua hazten jarraituko duela, logikoa da pentsatzea hizkuntz kudeaketa beren negozio planetan txertatzen duten euskal enpresek erakargarriagoak izango zaizkiela bezero euskaldunei eta euskaldun langile berriei".\nintervencion_zupiria_forum_... behera kargatu (60 MB)


About: dbpedia-eu:Rokkaku_Takayori Goto Sponge NotDistinct Permalink\nRokkaku Takayori (japonieraz 六角　高頼, 1520an hila), Rokkaku klaneko samurai japoniar bat izan zen, klan hau, Sasaki klanaren ondorengoa zelarik. Takayorik, Ōnineko gerran borrokatu zuen, eta, 1487an, garai horretan shoguna zen Ashikaga Yoshihisak setiatu zuen Kannonji Gazteluan, baina, Yoshihisa, setioan hil zenez, bere oinordekoa izan zen Ashikaga Yoshitanek jarraitu zuen borroka, Takayori, 1492an, azkenik garaitua izan zen arte.\nRokkaku Takayori (japonieraz 六角　高頼, 1520an hila), Rokkaku klaneko samurai japoniar bat izan zen, klan hau, Sasaki klanaren ondorengoa zelarik. Takayorik, Ōnineko gerran borrokatu zuen, eta, 1487an, garai horretan shoguna zen Ashikaga Yoshihisak setiatu zuen Kannonji Gazteluan, baina, Yoshihisa, setioan hil zenez, bere oinordekoa izan zen Ashikaga Yoshitanek jarraitu zuen borroka, Takayori, 1492an, azkenik garaitua izan zen arte. Go-Tsuchimikado Enperadorea hil ondoren, Takayori izan zen haren hiletaren gastuak ordaindu zituena, eta, beraz, kamon inperiala erabiltzea baimendu zioten. 1520an hil zen.


Bikotearen arazoak: monotonia: Aspertzeari izkina egin dakioke | Aldizkaria | EROSKI CONSUMER\nBikotearen arazoak: monotonia: Aspertzeari izkina egin dakioke\nJarrera eta kanpo-jokaera zenbait aldatu behar\nBikotean luze elkarrekin bizi izan diren kideentzat oso litekeena da egunerokotasunaren errutinak bien harremana sorpresarik gabeko inertzia bihurtzea. Egunak joan, egunak etorri eta ezer berririk gertatu ez, dena esana omen dago, sexua aspaldi ez da kontu berririk, isiltasunaren karga nabarmentzen da eta bestearen erreakzioak ederki ezagutzen dituela uste du bietako bakoitzak. Triangelua asperrak osatuko du, dudarik gabe.\nAspertzeari ere ihes egin dakioke, ordea. Emozio negatibo den aldetik, bizimodua huts eta adiera gabe sentitzera garamatza; jarrera pertsonal gisa, buruaren blokeoa eragin eta errutinako egoerari irtenbideak bilatzeko ekimena galarazten du. Pertsona batzuentzat asperturik egotea ohiko kontua bada ere, eskuarki eta gehienentzat inoiz edo behin egokitzen gara horrela, egokiera hori apatia eta bizi afektibo eta sozial eskasarekin dagoelako loturik. Nolanahi ere, aspertzeak etorkizunerako itxaropenak lausotu, pertsonarteko harremanak urritu eta ingurukoengatiko interesa itzali egiten du: horregatik egin behar diogu aurre. Itxuraz, bederen, segurtasuna emango dion eta arriskuetatik at utziko duen bizimodu erritual batean (errutinan) finkatu den pertsonak kemen apalagoz jardungo du. Jarrera indibidual hori pertsona horrentzat kaltegarri edo, nahi bada, mesedegarri gerta daiteke, baina bikotekidearekin bizi duenari arazoak dizkio, gatazka pertsonal eta komunak.\nAsperrarekin bikotekideak duen harremana\nAsperra motibazioaren (edo, zehazkiago, motibazio ezaren) ondorio da. Barne-motibazioa denean pertsona eragiten duena bere baitatik datorkio; kanpo-motibazioa bada, estimuluak ingurunetik datozkigu.\nBarne- eta kanpo-motibazioa dagoenean azken emaitza onuragarria da, esker oneko emozioak gertatuko dira lehen edo geroago, eta aspertze hori aldarte esporadiko hutsa izango da. Barne-motibazioa izanik, ingurunea mesedegarri gertatzen ez denean, nekez edo oso nekez bada ere gizakia mugitu egiten da, eta ingurunea aldatzeko egin duen ahaleginaren ondorez, oso litekeena da apatian ez erortzea. Motibazioa kanpo aldetik badabil baina barne-dinamismoa falta baldin bada, gizakia mugitu egiten da baina "mugimendu" horren kalitatea eta iraupena eskasak ohi dira. Aspertzea ezinbestekoa izango da, kasik.\nEz kanpo- ez barne-motibaziorik ez dagoenean gizakia abulian, apatian eta motibazio ezean amiltzen da, aspertua bizi da, hitz batez.\nAsperrarekin bikoteak duen harremana\nBikotekide guztiak dinamismo pertsonalez bizi direnean, bikotearen bizimoduko gorabehera errepikakorrek errutinarako bidea adierazten badute ere, egiazko elkarrizketa eta komunikazioa izanez gero, oso litekeena da bien artean elkarbizitza arintzeko bideak bilatzea.\nBietako batek barne-dinamismorik ez duenean bikotearentzat zama bihurtzen da eta beste bikotekideak aurrera ateratzeko ahaleginak egin eta ekimenak aurkeztuko ditu, onartuak izateko aukera gutxirekin, dena den. Egoera horretan nekea eta berrikuntzen bila abiatzeko kemenik eza ager daitezke.\nBietako bakar batek ere ez baldin badu aurrera egiteko kemenik, isilpeko kontsensu bidez bikotearen bidea elkarbizitza baimendu bihurtzen da: itxuraz modu duin baina sakonean, aspergarrian bizitzen segitzeko oinarrizko premiak betetzea izango da bikotearen helburu bakarra. Bi kideek betirako elkarrekin asper-asper eginik bizitzen segitzeko ituna sinatu badute ere, askotan bietako batek edo biek berrikuntza, ilusioa eta freskotasuna berriro ekarriko duen estimulua kanpoan bilatzen dute. Ez da zertan maitalea izan: batzuetan lana da, bestetan bietako baten lagunak, aspaldiko zaletasunak berreskuratzea, etc. Alegia, bikotekideak egiazko bizitza -suspergarria, behintzat- bikotetik kanpo dagoena dela konturatu balira bezala.\nBeste askotan, asperra gehiago nozitu ezinik eta muturreko egoerarik -gatazka, liskar, istilu edo antzekorik- jazo ez bada ere, bikotea banandu eta bakoitzak bere bidea hartzen du.\nNola egin bikoteak aurre aspertzeari?\nLehenik eta behin, asperrari aurre egiteko, errutina arintzeko eta elkarrekin bizitzeko gogoa berpizteko interesa ezinbestekoa da. Eszeptikoak ez dira aldatzeko saiakerak egitearen oso aldekoak, dela egin diren saiakuntzek arrakastarik izan ez dutelako, dela norberak bere burua aldatu nahi izan ez duelako, beste kidea ere aldatuko ez dela argudiatuz.\nAsperrari ihes egiteko eta elkarbizitza hobea bermatzeko hurrengoak bete behar dira:\n"Bere adinean" aldatu egin daitekeela sinetsi behar dute biek ere, etsi-etsian sinetsi ere.\nNork bere ahalmenetan sinetsi behar du; askotan ahalmen horiek ezezagun edo gutxietsiak ditugu.\nDagoeneko frogatu ez duen arren, bestea ere gauza asko egiteko gauza dela sinetsi behar du kide bakoitzak.\nGarrantzi handia du norberak ezkutuan seguruenik dituen bertuteak atzemateak.\nNorberaren baliozkotasuna aurkitze prozesu horretan makulu hartzeko profesionalengana jotzea ere komeni izan daiteke.\nKanpo-gorabehera batzuk aldatzea\nGauza berriak -erabat kontrolatu gabeak, seguru aski- gertatzeko arriskua "nozitu" behar da.\nSorpresari, txiki-txikia bada ere, eguneroko bizitzan bere txuloa uztea, ematen eta jasotzen duenarentzat esker onekoak dira eta.\nEszenatoki berriak bilatzea. Bestelako tokietara joatea, urtean behin bada ere.\nEgintza kulturaletan harreman berriak sortzea.\nEzagutu gabeko zaletasun eta jolasak praktikatzea.\nHorretarako ausart jokatu behar da, barregarri geratzearen eta sozialki kontrolatua izatearen beldurra galdu egin behar da, saiakera berri horietakoren batek porrot egiteko aukera onartuta: bi kideen porrota izango da eta.\nBikotea horrelako aldaketetan -bai jarrera pertsonalari dagozkionetan, baita gorabehera eta azturak bestelakotzean- murgiltzen denean, ezinbestekoa da lortu nahi den horretaz elkarrekin hitz egitea, hainbat gauza lortzeko: prozesua baloratzea, kide bakoitzak prozesua nola bizi duen ezagutzea eta bidez aldatzea edo aldakiak sartzea beharrezkoa den balioztatzeko. Noski, prozesu osoa zaintzen den neurri berean norberak eginiko aldaketa ere aintzat hartu beharra dago. Baina horretarako kontsensuz onartu behar dute bi kideek bakoitzak bere bizimodua nolabait bereiz egin behar duela, elkarbizitza barearen mesedetan. Bi pertsonak elkar maitatzeak esan nahi du, besteak beste, beste pertsonak bere espazioa izan dezan, bera izan dadin beharrezkoak diren espazioak bien artean sortzeko trebezia erakutsi behar duela bietako bakoitzak.


barren.eus - Jendea kultura egarriz eta festa gogoz dela erakutsi du Gararock jaialdiak\nEguerdirako Mendaron ziren musikari gonbidatuak eta 17:00ak bueltarako dena prest zuten Gararock Taldekoek. Garagartzako plazan jarri zuten food truck karabana eta txosna, bai eta kamisetak eta bestelakoak saltzeko mahaia ere. Etsipen halako bat ere nabari zen, hala ere, antolakuntza lanetan ari ziren boluntarioen aurpegi eta hitzetan. Plazan musika jarrita zuten, baina hutsik zen eszenatokia, eta haren ondoan pilatuta zituzten dozenaka aulki. Plazak zuen itxura eta egiten zuen eguraldia ikusita, pena zen barrura sartu beharra, kontzertuak jarrita eta musukoa jantzita entzun beharra. Baina ez zegoen atzera bueltarik. 18:00etarako hasi zen plaza jendez betetzen, izan ere, 19:00etan zen hastekoa Arima taldearen kontzertua eta orduerdi aurretik hastekoak ziren antolatzaileak gonbidapen-sarrerak banatzen. Atzeratu zen dena apur bat, baina berdin zion, jendeak ez baitzuen inolako presarik. Jai-giroaz gozatzen ari ziren musikazaleak. Arimaren kontzertua hasi zen gero, baina jaiak ez zuen etenik izan kanpoan ere.\nArimaren ondoren, Amorantek bete zuen San Agustin aretoa. Tronpeta eta joarea hartuta gurutzatu zuen Iban Urizarrek plaza, Akerbeltz, ume saldo bat eta musikazaleak atzetik zituela. Ordurako iluna zen kanpoan, eta are itxura politagoa zuen plazak. Ordubete inguruko saioa eskaini zuen Amorantek. Bakarrik aritu zen kantu bat ez beste guztietan. Bakar horretan Ager Isunza, Audience taldeko musikariak, lagundu zion biolinarekin. Kontzertuari plazan eman zion azkena Amorantek, Patxi Zabaleta musikaria lagun hartuta. Sergio Gonzalez konpositorearen 'El cuarto de Tula' kantua jo zuten, eta lehenaz gain, piztu zen giroa.\nAudience talde bizkaitarraren kontzertua hasterako, eguneko lehenengo euri tantak jausi ziren, eta deitu zuten barrura antolatzaileek. Bete egin zen aretoa, beste behin, eta borobildu zuen eguna Audiencek. 'Tolesturak' azken diskoko piezak jo zituen batez ere, eta tartean, Mendaro Fiddler kantua ere jo zuen, Joseba Olazabal mendaroarrak hasitako borrokari eskainitakoa. Gaizka Isunza abeslariak oholtzara igotzera ere gonbidatu zuen Olazabal, eta txaloka hartu zuten proposamena aretoan bildutakoek.


Iruñeko Udalak herritarrei eta itxi behar izan duten negozioei lagunduko die, ekonomikoki, udal-zergetan deskontuak eginez eta haiek atzeratuz | Ayuntamiento de Pamplona\nEnrique Maya alkateak Gizarte Zerbitzuetako eta Udaltzaingoko langileak zoriondu ditu, eta herritarrak, oro har, haien gizabidezko portaeragatik\n2020ko Martxoa 23a\nIruñeko Udalak bere esku dituen neurri ekonomiko guztiak hartuko ditu herritarrei, saltokiei, ostalariei eta osasun-krisialdia dela medio egunotan itxita egon behar izan duten hiriko beste negozioei laguntza emateko, aurrera jarrai dezaten eta jarduna zein enplegua berreskuratu ditzaten COVID-19ak eragindako egoera gainditutakoan. Horixe iragarri du Enrique Maya alkateak gaur goizeko prentsaurreko birtualean, udal-talde guztiek zentzu horretan agertu duten borondatearen berri ere eman duelarik. Agerraldian adore emateko mezu kementsua helarazi die herritarrei, bereziki uneotan garai latzak bizitzen ari direnei.\nAlkateak agerian utzi du Udalak herritarrekin duen konpromisoa; izan ere, konpromiso horren erakusle dira funtsezko udal-zerbitzuak –gizarte-zerbitzuak eta herritarren-segurtasunekoak– indartu izana eta gainerako udal-alorretan herritarren eskariei erantzuteko txandakako taldeak ezarri izana, betiere zerbitzuak eta langileen osasun-segurtasuna bermatuta. Alarma-egoera beste 15 egun gehiagoz luzatuko dela jakin ondoren, Udalak are lehentasun handiagoa emanen dio, bihartik aurrera, telelanari, posible den lanpostu guztietan.\nOsasun-krisi hau hasi zen une beretik Iruñeko Udalak herritarren arreta bermatu du. Iruñeko Udalarekin harremanetan jarri nahi duten pertsona guztiek dituzte eskuragarri hala bide telematikoak –www.pamplona.es bidez– nola telefono bidezkoak –010 / 948 420 100–. Horrez gain, jendearendako aurrez aurreko arretari eutsi zaio, uneoro, ezinbesteko zerbitzuetan, hala nola auzo-unitateetan, udal-jantokian, Emakumeendako Udal Arreta Zerbitzuan (EUAZ), Etxerik gabeko Pertsonak Artatzeko Zentroan edo Udaltzaingoan.\nZerbitzuak ematen jarraitzeko neurriez gain, Udala zenbait neurri ekonomiko hartzen ari da pertsona eta enpresa txiki eta ertainei laguntzeko, izan ere, osasun-krisia dela-eta, diru-sarreren murrizketari aurre egin beharko diote. Zergen ordainketa atzeratzea da neurriotako bat; zehazki, zirkulazioaren gaineko zerga egunotan zen ordaintzekoa baina ez dira ordainketa-aginduak igorri.\nAlkateak iragarri du alderdi teknikoak eta juridikoak lantzen ari direla udal-tributu guztiak murrizteko, negozioak itxita zenbat denbora egon eta horren proportzio berean. Horrek esan nahi du deskontuak egin nahi direla ordainketa hauetan: Jarduera Ekonomikoen Zergan, negozioei loturiko pasabideetan, terrazetan eta merkataritza- edo ostalaritza-lokaletako kontribuzioan. Horrez gain, ordainketak etenen dira, eta ordainketak geroratzeko bidea emanen.\nIldo horretan, dagoeneko lanean ari dira dagozkien deskontuak egiteko haur-eskoletako, musika-eskolako, kiroldegi-abonamenduetako eta COVID-19aren krisiaren ondorioz eman ezin diren beste zerbitzu batzuetako ordainagirietan.\nUdal-teknikariak lanean ari dira dagoeneko neurri ekonomiko horiek ahalbidetuko dituzten arauak eta kudeaketak aldatzeko; gero udal-taldeei helaraziko zaizkie aldaketak, aztertu eta eztabaidatu ditzaten, eta, beharrekoa izanez gero, Nafarroako Parlamentuari indarreko araudia aldatzeko proposamena eginen zaio, Udalaren eskumeneko zergetan salbuespenak egin ahal izateko.\nUdalean sortutako Koordinazio eta Prebentzio Batzordea egunero biltzen da, goizean, koronabirusaren osasun-krisi hau kudeatzeko. Enrique Maya alkatea da batzordeburua, eta honako hauek osatzen dute: hiru alkateordeak, Herritarren Segurtasuneko zinegotzia, Udaleko gerentea, Aholkularitza Juridikoko zuzendaria, Alkatetzako Alorreko zuzendaria eta Komunikazioko zuzendaria. Abiatutako neurrien jarraipena egiten dute, eta aurrerago abiatu beharreko jarduketak erabakitzen dituzte, agertokiaren bilakaera zer nolakoa den eta horren arabera. Koronabirusaren-krisiarekin zerikusia duen udal-informazio osoa Udalak udal-webgunean gaitu duen gune honetan kontsultatu daiteke: www.pamplona.es/coronavirus\nEgunero ere, Bozeramaileen Batzarra egiten da, aipatu batzorde horrek ematen duen informazioaren berri eduki eta hura baloratzeko.\nUdal-zentroak eta instalazioak itxita, eta bide publikoan egiten den jarduna etenda\nLehenbiziko neurri gisa, Iruñeko Udalak ixteko agindua eman zien Udalaren titulartasuneko hamar haur-eskolei, Joaquín Maya Musika-Eskolari, Catalina de Oscáriz Arte Eskolari eta Lantegi Eskolei, eta Gizarte Enpleguko ikastaroak bertan behera uztekoa. Horrez gain, beste udal-instalazio batzuk ere itxi ziren: Civivox sareko zazpi zentroak eta San Joan Bosco Zentroa, Gayarre antzokia, kiroldegiak eta kirol-guneak (Labrit pilotalekua, Aquavox, Arantzadi), Gaztediaren Etxea, Turismo Bulegoa, zentro komunitarioak, Casa Paderborn Etxea eta Jesús eta María udal-aterpetxeak, Ultreia Zentroa eta Ingurumen Hezkuntzako Museoa.\nHalaber, beste udal-zerbitzu batzuk ixtea dekretatu zen, hala nola Zentro Elkarlaneko gunea, Ematic zentroa, Emakumeen Etxea, Harrotu eta Ziudadelako erakusketa-aretoak. Udal-gune horiek guztiak ixtearekin batera bertan behera geratu dira, martxoaren 12tik aurreikusita zeuden jarduera-programa oro, besterik jakinarazi arte. Hori guztia kutsatzeko arriskua handia ekiditeko, zentro horietara eta horietatik pertsona asko joan eta igarotzen baitira.\nUdal-instalazioak eta zentroak itxi ez ezik, Udalak erabakiak ere hartu ditu bide publikoko ekitaldien gainean. Bide publikoa erabiltzeko jarduera-baimenak eten dira, pertsonak ez daitezen pilatu, pilaketa horietan hedatu baitaiteke koronabirusa. Bertan behera geratu da, aldi baterako, Landabenen igandeetan egiten den azoka; hiri osoko haur parkeak itxi dira (autobus-geltoki zaharreko gune estalia barne); Ziudadela eta Munduaren parketik ezin da igaro, itxi baitira; hiri-igogailuak itxi dira eta ur-hornidura moztu zaie Iruñeko iturriei.\nSalbuespen gisa, ezkontza zibilak egiten dira oraindik ere Ziudadelako Lidia Biurrun aretoan, eta ehorzketak eta errausketak, San José udal-hilerrian. Bi kasuetan 20 lagun bildu daitezke gehienez ere. Hilerria bisitetarako itxita dago, eta ehorzketak zein errausketak baino ez daude baimenduta.\nUdal-merkatuak zabalik, eremu urdina etenda\nNeurriok jende-pilaketak ekiditera bideratu dira, eta ildo horretan, Udalak martxoaren 16an agindu zuen taberna, jatetxe, kafetegi eta ostalaritza eta aisialdiko bestelako establezimendu guztiak ixteko, bai eta elkarte gastronomiko eta gazteendako aisialdi-lokalak ere. Kafe-dastalekuak dituzten okindegi edota gozodenden kasuan, jarduera elikagaien salmentara mugatu zaie, eta kafetegi-zerbitzua itxita dute.\nIruñeko Udalak zabalik ditu San Domingo, Zabalgune eta Ermitagañako merkatuak, segurtasun- eta higiene-neurriak zorroztuta, premia biziko elikagaiak saltzen baitituzte. Bermaturik dago, hortaz, produktu freskoen hornidura. Udalak Mercairuña eta Comiruña sozietate publikoen bidez ziurtatzen du hiriko merkatuen eta txikizkako merkataritzaren horniketa.\nHornidura hori bermatzeko, hain zuzen, salgaiak hirian banatzeko ordutegiak malgutzea erabaki du Udalak. 300 metro koadro baino gehiagoko saltokiak dituzten enpresek zamalanetarako ordutegi zabalagoa izanen dute, eguneko 24 ordukoa, martxoaren 29ra bitarte, hasiera batez. Bide publikoko garbiketa-lanak ere indartu dira, bereziki joan-etorri gehien duten guneetan, adibidez, elikagai-denda eta supermerkatuetan, hiri-garraioko geralekuetan eta ospitalegune eta osasun-zentroen inguruetan.\nJoan den martxoaren 16tik hiriko Aparkatze Mugatuko Eremua etenda dago. Hortaz, libreak dira Iruñean lur gainean aparkatzeko dauden eremu guztiak, eta ez dago murrizketarik aparkatzeko tokien kolorea zein den –urdina, gorria, laranja edo berdea– eta horren arabera. Neurri hau herritarrei izapideak erraztu eta murrizteko hartu da, bide publikoan ematen duten denbora ahalik eta gehien laburtzeko eta parkimetroak kutsadura-iturri bihurtzea ekiditeko.\nIruñeko Udalak jardunean mantendu ditu Etxez Etxeko Laguntza Zerbitzua, auzo-unitate guztiak, Emakumeendako Udal Arreta Zerbitzua (EUAZ), Iruñeko Udal Jantokia eta Etxerik gabeko Pertsonak Artatzeko Zentroa. Jardunean diraute, baita ere, Lanera Bideratzeko eta Gizarteratzeko Lantaldeko, Gizarte-zailtasunak dituzten haurrendako arreta-lantaldeko (HNAL) eta Gizarte Enpleguko programek.\nEgun, 350 langile baino gehiago ari dira lanean Udalaren gizarte-zerbitzuetan, honakoez arduratzeko: etxez etxeko laguntza zerbitzua, gizarte-zerbitzuak, lantegi-eskolak, gizarte-enplegua, aterpetxeari arreta emateko programak eta genero-indarkeriaren biktima diren adingabe eta emakumeei lagun egitekoak.\nZerbitzu horiek emateko, onetsitako neurriak kontuan hartzen ari dira beti, esate baterako, pertsonen artean gutxieneko tarte bat gordetzea, telefono bidezko arreta lehenestea aurrez aurrekoaren aldean eta higiene- zein garbiketa-neurriak zorroztea, segurtasuna bereziki zainduta Etxez Etxeko Zerbitzuaren arretan. Etxebizitzetara bisitak egitea berekin dakarten programetan nahitaezkotzat jotzen diren horiek bakarrik egiten dira.\nIruñeko Udalak Jesús eta María turista eta erromesen aterpetxeko instalazioak eskaini ditu etxerik gabeko pertsonei arreta emateko. Trinitariosen dagoen zentroa beteta dago, “Ibiltariak” delako programa eten ondoren, baina baliteke ostatua behar duten pertsona gehiago egotea. Hori horrela, Udala eta Nafarroako Gobernua beharrezko kudeaketa eta izapideak egiten ari dira aterpetxea lehenbailehen zabaltzeko.\nAlarma-egoera ezartzen zuen 463/2020 Errege Dekretuz agindutako administrazio-baldintzen eta -epeen etenak ez dakar berekin prozeduren barne-izapidetzea etetea; beraz, alor bakoitzak segida emanen die etenda gelditu diren epe eta tramitazioekin zerikusirik ez duten izapideei. Azken egunotan zenbait prozedura gelditu dira, hala nola Iruñeko haur-eskola publikoetarako eta Joaquín Maya Musika Eskolarako behin-behineko izen-emateak, bai eta dagoeneko NAOn argitaratutako dirulaguntzen-deialdietarako epeak ere, gurasoen elkarteendako edo eskolaz kanpoko jardueretarako dirulaguntzenak adibidez.\nIruñeko Udalak aurrez aurreko udal-erregistro bat mantendu du zabalik, Zapateria kaleko 40an. Ohiko ordutegian ematen du arreta, hots, 08:30etik 14:30era, eta segurtasun- eta higiene-neurriak zorroztu dira. Edonola ere, Udalak bide telematikoa azpimarratu du, Iruñeko Udalaren Egoitza Elektronikoaren bidez egin daitezkeelako izapide asko, inongo udal-erregistro edo -bulegotara joan beharrik gabe.\nIruñeko Udalak koronabirusa dela-eta garatu duen Ekintza Plan eta Estrategiaren barruan daude udal-langileendako neurriak: segurtasun-tarteak ezartzea lantoki ezberdinen artean, higiene- eta garbiketa-neurriak zorroztea eta kontaktu fisikoa ekiditea; azken neurri hori funtsezko zerbitzuetako jendaurreko arretan zorroztu da, Etxez Etxeko Laguntza Zerbitzuan eta Udaltzaingoan kasu. Udalak telelana sustatzeko neurriak bultzatu ditu, eta protokolo bat aktibatu du arinago kudeatzeko berrogeialdian dauden senideen zaintzarako baimen-eskariak eta baja-agiriak bide telematikoen bidez aurkezteko.\nEgoerak azken astean izan duen bilakaeraren ondorioz Udalak neurri berriak onetsi ditu hala zerbitzu publikoak nola udal-langileen osasuna bermatzeko. Udal-alor guztietan lantaldeak sortu dira, bulegoan eta etxean lan egiteko txandak izanen dituztenak, halako moduan non gaixotasuna hedatzeko arriskua murriztu eta mugatuko baita. Hori horrela, txandakatu egiten dira lantokian aritzen diren langile-taldeak eta etxean telelanaren bidez edo beste bide batzuen bidez aritzen direnak.\nUdaltzaingoaren kasuan, epidemiari aurre egiteko zenbait protokolo abiatu dira, prestakuntzarako, babeserako eta deskontaminaziorako, ustez birusak jotako pertsonak artatu eta lekuz aldatzeko zerbitzuetan aritu daitezkeen udaltzainei zuzenduak. Horrez gain, Udaltzaingoaren garajean bertan deskontaminazio-gune bat prestatu da, polizia-jardunetan erabili diren eta kutsaturik egoteko arrisku handia duten ibilgailuetarako. Kasu horietan, bai ibilgailuei bai udaltzainei deskontaminazio-protokolo zurrun bat ezarriko zaie; horrek barne hartzen du, beste neurri batzuen artean, ibilgailua kanpotik eta barrutik garbitzea produktu desinfektatzaileekin.\nLan horiek egiteko funtsezkoa izaten ari da SAR (Salbamendua, Laguntza eta Erreskatea) lantaldearen laguntza, bitartekoez eta eskarmentuaz ari baitira laguntza ematen biziki zailak diren garaiotan.


Ekitaldiz beteta iritsiko da Orkatz kultur elkartearen XXVIII. urtemuga - - uztarria.eus\nEkitaldiz beteta iritsiko da Orkatz kultur elkartearen XXVIII. urtemuga\nOrkatz Kultur Elkartea 2021-05-06 11:14\nRuper Ordorikak kontzertua eskainiko du ekainaren 18an, Orkatzen urtemugako ekitaldien barruan.\nEkainaren 9tik 19ra bitartean hainbat kultur ekitaldi izango dira, hala nola liburu aurkezpena, dokumental emanaldia, bertso saioa, dancehall ikastaroa eta ikuskizuna eta kontzertuak. Gainera, dagoeneko zabalik da sormen erakusketara lanak aurkezteko epea, baita Pala Txapelketa Mixtoan izena emateko epea ere.\nOrkatz kultur elkarteak 28 urte bete ditu aurten, eta egitarau oparo zein anitz batekin bete asmo du ekaineko kultur eskaintza. Bizi dugun garai berezia kontuan hartuta, aurtengo ekintzarik gehienak Soreasu antzokira, Sanagustin kulturgunera edota Dinamoa sormen gunera bideratuak izango dira.\nEgitasmo ezberdinek osatuko dute egitaraua. Irekita da jada sormen erakusketarako lanak aurkezteko epea, baita Pala Txapelketa Mixtoan izena ematekoa ere. Sormen erakusketarako lanak maiatzaren amaierara arte aurkeztu ahalko dira, eta ekainean zehar, aurkeztutako lan guztien erakusketa izango da Orkatz kultur elkartean. Pala Txapelketako izen ematea, berriz, igande honetan, maiatzaren 9an, amaituko da, eta maiatzaren 11tik aurrera hasiko dira partidak jokatzen. Finala, ekainaren 19an izango da.\nBestalde, Floren Aoizen Mamuari so liburuaren aurkezpena eta Izadi Gurasoekin dinamikaren Izadi, espetxean jaiotako atzera kontaketa dokumentalaren emanaldia izango dira Sanagustin kulturgunean gauzatuko diren ekintzetako batzuk. Lehena, ekainaren 9an izango da, eta bigarrena, ekainaren 16an.\nEzin genuen, baina, egitaraua bertso saiorik antolatu gabe utzi. Alaia Martin, Maialen Lujanbio, Jon Maia eta Ainhoa Agirrezabaldegi bertsolariak izango ditugu aurtengoan Soreasu antzokiko agertokiaren gainean. Ekainaren 11n, ostirala, izango da emanaldia, 19:30ean hasita.\nEgitasmo berrien artean dugu ekainaren 12koa. Raquel Koroma dantzaria behin baino gehiagotan izan da gurean, baina oraingoan gorputzak musika alaiarekin eta dantzagarriarekin nola mugitu irakatsiko du. Zehazki, dancehall ikastaroa eskainiko du Dinamoa sormen gunean, 10:30ean hasita. Egun berean, arratsaldean, dantza erakustaldia ere eskainiko digu dantzari irundarrak, reggae-dancehall doinuekin etorriko den Nikotina Tolosako taldearekin batera.\nAzken bi emanaldiak ekainaren 18an eta 19an izango dira. Ruper Ordorika musikariaren kontzertuaz gozatu ahal izango da ostiralean, Soreasu antzokian, 19:30etik aurrera. Urtemugaren harira antolatutako azken ekitaldia, berriz, zapatuan izango da. Amaiera ezin hobea emateko, Pala Txapelketa Mixtoko finala jokatuko da egun horretan, eta arratsaldean Iheskide punk-rock taldea izango da Soreasu antzokian, Tinko gurean disko berria aurkezten.\nDagoeneko salgai daude ordainpekoak diren ekitaldi guztietarako sarrerak Kulturaz.eus webgunean.


"El secreto de la fuerza sobrehumana", Alison Bechdel\nKomikiak eta eleberri grafikoak\nAlison Bechdelen azken nobela grafikoa gomendatu nahi dizuegu. Idazlearen lana ezaguna baduzue, ez dizue hutsik egingo! Bederatzi urteko isilunearen ondoren argitaratu duen artelana da. Idazlearen hasierako asmoa kirolari buruzko komiki arin bat egitea bazen ere, bere aurreko lan arrakastatsuen antzera (Fun home: una familia tragicómica, 2016 eta ¿Eres mi madre?: un drama cómico, 2012), autobiografia intimo bat osatu du berriz: identitatea, mortalitatea, adikzioa eta belaunaldi oso baten poz eta kezken kronika egin du.\nTituluan aipatzen duen “sekretu iheskor” horren bila eta bere estilo sakon eta aldi berean umoretsua erabiliz, ariketa fisikoarekin duen pasio edo adikzio ia obsesiboaz hitz egingo digu, 60ko hamarkadan hasi eta 2010ko hamarkada arteko tartea hartzen duen komikian. Eskia, korrika, karatea, txirrindularitza, trekkinga, yoga… gaztetatik hasita, garaian garaiko kirol guztiak probatuko ditu. Zahartzen doan heinean, ordea, kirolarekin duen harremana aldatuz joango da, eta honek, “sekretu” hori beste lekuetan begiratzera eramango du. “Escribo sobre cómo la búsqueda de una buena forma física se ha convertido para mí en un vehículo hacia otra cosa” 23.orr.\nLiburu honetan ere ez dira faltako bere liburu gustokoenen erreferentziak, beste idazleen bizitzak (William eta Dorothy Wordsworth, Samuel Taylor Coleridge, Ralph Waldo Emerson, Margaret Fuller, Jack Kerouak...), terapia psikologiko eta pentsamendu filosofiko desberdinen analisiak, besteak-beste.\nKomiki autobiografiko hauez gain, Bechdelek 25 urtetan zehar (1983-2008), Estatu Batuetan oso ezagunak egin ziren Unas lesbianas de cuidado komiki tirak argitaratu zituen. Bere izaera borrokalariagatik, kontrakulturaren ikono bihurtu ziren. Tira hauetako bati esker (The rule), oso famatua egin zen agian entzuna izango duzuen Bechdel testa. Test hau, filmetan dagoen matxismo edo misoginia neurtzeko sistema bat da. Honen arabera, pelikulak ezinbestekoa du baldintza hauek betetzea testa pasatzeko:\n1. Gutxienez bi pertsonaia emakumezko ateratzea.\n2. Pertsonaia horiek behin behintzat elkarrekin hitz egitea.\n3. Elkarrizketa horren gaia gizon bat ez den beste zerbait izatea (baldintza hau ez dagokio bikote erlazioari bakarrik: adibidez, aitari buruz diharduten bi ahizpek ere ez dute testa gainditzen).\nTestaren aldaera batek eskatzen du, horiez gain, bi emakumeek izena izan behar dutela. Hiru arau horiek gizonezkoei aplikatuz gero, ia film guztiek betetzen dituzte; aitzitik, emakumezkoen kasuan, harrigarria zein gutxik gainditzen duten...\nBenetan idazle interesgarria eta ezinbestekoa da Alison Bechdel eta bere liburu guztiak gure liburutegiko Genero Ikasketak eta LGTBI atalean aurki ditzakezue!


Etxeko langileen eskubide urraketa saihesteko aholkularitza zerbitzua jarriko dute abian - Irutxuloko Hitza : Irutxuloko Hitza\nEtxeko langileen eskubide urraketa saihesteko aholkularitza zerbitzua jarriko dute abian\nLaida Arrieta, berdintasun teknikaria. (Argazkia: Malen Aldalur)\nGarbitu, zaindu, entzun, egon. Egiteko bat baino gehiago ditu etxeko langileak; “emakumea gehienetan, eta atzerritarra askotan”. Lanbide horretan aritzen direnei euren eskubideen berri emateko aholkularitza zerbitzua jarriko du martxan Donostiako Udaleko berdintasun sailak urriaren 3an Emakumeen Etxean. “Aspalditik genuen ideia buruan. Emakumeen etxean badago aholkularitza zerbitzu bat emakume guztientzat edozein gairen inguruan galdetzeko; baina asko ziren euren eskubideen inguruan galdezka deitzen zuten etxeko langileak. Hori dela eta, aholkularitza zerbitzu espezializatu bat ematea erabaki genuen”, azaldu du Laida Arrieta Cristobal, Donostiako Udaleko berdintasun teknikariak. Emakume kolektibo honen egoera “prekarioaz” jabetuta jarri dute martxan doako aholkularitza zerbitzua. Egoera “larrian” dagoen kolektibo bat da etxeko langileena, eta euren egoerari “aurre egiteko” erremintak eskaini nahi dizkiete. Horregatik, urriaren 3tik aurrera doako aholkularitza zerbitzua eskainiko dute astelehenero 16:30etatik 18:30etara. Beharrezkoa da aurrez hitzordua hartzea, eta horretarako bi aukera daude: Donostiako Emakumeen Etxera joatea edo 943483470 telefonora deitzea. Aholkularitza zerbitzuaren xehetasunak jasoko ditu IRUTXULOKO HITZAk ostiralean argitaratuko den erreportajean.


« Gosez | Baionan, Tonneliers karrikako aparkalekutik aski hurbil »\nTwist Gema Lasarte / Argia, 2012-04-08\nLiburu batek nigan norainoko eragina izan duen neurtzeko baditut sistemak, zuk irakurle zerorrenak izango dituzun bezalaxe, bat dudarik gabe irudien kontua da: zer irudi uzten dizkidan liburuak katramilatuta ene erraietan. Beste bat, liburua bukatzear, bukatu beharrean hasieratik segitzeko joera. Horixe gertatu zait Twist.ekin bukaera aldera hain ohitua Lazkano, Soto eta Zeberioren bizi edo heriotza legeekin ezin ametitu haiekiko hura bukatzera zihoala. Indar handia du eleberriak. Eta ezin bestela, gure historiaren pasarte baten berrirakurketa baita Canok proposatzen diguna. Gurean bi gazte akabatu eta karez desagertu zituzten eta idazleak hura bizi izan zuen orori ahotsa eta fokua jarri dio fikzio historiografikoa izan daitekeen literatura lan honetan. Beraz, heriotzaz, historia hurbilaz, edota gazte batzuei lapurturiko bizitzaz dihardu eleberriak gupidarik gabe. Eta horren lekukotza ematera literatur pertsonaia andana agertzen zaigu. Lazkano da pertsonaia nagusia, hark ezkonduko ditu iragana eta oraina, hark ezagutzera emango dizkigu hildakoak eta bizi direnak, batez ere, berak bere burua, bere egonezina emango digu ezagutzera, bera baita kontatzeko bizirik geratu dena, hildakoak berarekin bizi dituena eta gertatukoaren inguruan erantzunak baino galdera gehiago dituena. Soto eta Zeberio, hil zituztenean eta karez desagerrarazi, Lazkano haiekin hiltzen hasi zen, hantxe geratu baitziren elkarrekin konpartitzen zituzten antzerkizaletasuna, literatura eta etorkizun hobe baten sinesmena.


Immigrazio legearen istorioak Florida aldizkari bidaia - Historia duzu aldizkari bidaia\nAurreanBlogs VaP Miami eguzkia egun Ez immigrazioa Florida lege-\nIra 24 2010\t Ez immigrazioa Florida lege-\nNormalean txikia politika zaintzen dut eta nirea ez dela herrialde baten baina daudela kubatar anti-inmigrazio bat bultzatzeko McCollum izeneko bat familiak ilustratuak emandako lege-, hain zuzen ere irakurtzen dut- antzekoa Arizona saiatu, molesta me pixka bat. Sentitzen dugu ez dagoela behar bada dagoela mugarik immigrazioa arautu behar ulertzen dut, baina kubatarrek markatu anti-Obama anti-inmigrazio mugimendu repanocha badirudi. Eta noiz entzun Florida behar dela legez kanpoko aurka borrokatzea esan duzu. Man, balitz bezala utzi zuten euren herrialdean legez Estates bisak batera. Edo, Fidel esan: "Erreferentzia papo, hau da, ez nothin 'eta joan AEB dut gutxi dolar bat irabazteko ".\nAgian señores horiek sartu dutela ilegalki AEBetako gogoratu behar du, eta, beraz,, atxilotu zituzten kubatarrek duten frogatu arte. Legez kanpoko beste aldea besterik ez da munduko herrialde diktadura eta gosea batera, beste hori ez kezkatu estrategikoan Ameriketara boterea lehen. Horregatik, beka horiek bisak eta beste hainbat perks askoz azkarrago etorkinak eta beste errefuxiatu politikoak baino.\nKontuan hartu gabe honetan, zure begiradak duten eskubidea Hitzaldiak bakarrik lortu da, emakume bat bortxatu bada ez deportatu beldur txostena edo ume bat bada jasaten sexu ezin beldurra hitz egiten, beren gurasoak dira kanporatu galdetzeko. Eta hori baino gehiago, zergatik proposamen hau akats larria da adibide eman ahal, inkonstituzionala gain.\nOraindik, hurrengo aste arte.\nTags: Kubako erbesteratu, Fidel, Florida, immigrazio legeak, Mc COLLUM, Miami


Eneritz – IKT\nMitzuli itzultzaile automatikoa\nBy Eneritz in Sailkatugabeak\nEuskarazko testuak itzultzen lagunduko digun Androiderako tresna berria dugu mahai gainean: Mitzuli. https://play.google.com/store/apps/details?id=com.mitzuli Labetik atera berri den tresna honek Google Translatorrek egiten duen modu berean itzultzen du: Teklatuaren bidez, testua aplikazioan bertan idatziz. Kameraz, itzuli nahi dugun testuari gure gailu mugikorraren kamera erabilita argazki bat ateraz. Ahotsaren bidez, itzuli nahi dugun testua ozen esanez. Oraingoz, …\nAndroid 5.0 (Lollipop) euskaraz\nGooglek euskara integratuko du Android 5.0 Lollipop sistema eragilean. 68 hizkuntzatan erabili ahal izango da; horietatik 15 lehen aldiz sartu ditu konfigurazioan —tartean, euskara eta galiziera—. Googlek iragarri duenez, Nexus 6 eta Nexus 9 izango dira Android 5.0 sistemaren eguneraketa izango duten lehen gailuak; Nexus 5, 7, 10 eta 4ak eta Google Play Editions-eko gailuek …\nInterneten ikusi dugun zerbait deskribatzen ari garenean, irudi batekin lagunduta badago, ulergarriagoa izango da irakurriko duenarentzat, argiago izango du zer bilatu behar duen. Lan hori egiteko, gure nabigatzailean (Firefox) gehigarri bat instalatuta daukagu: LightShot. Tresnak >> Gehigarriak >> Eskuratu gehigarriak (Chromen >> Herramientas >>Extensiones) Behin instalatu dugula eta nabigatzailea berrabiarazi dugula, nabigazio tresna-barran ikono berri …\nHelbide alternatiboak gmail-en\nBy Eneritz in Google baliabideak\nBatzuetan lagun askorekin eta talde desberdinekin lan egin behar dugu. Horrelakoetan, sarrera ontzia ongi antolatuta izatea ezinbestekoa da eta behar den iragazkiak sortuta izatea. Lagun bakoitzeko iragazki bat sor dezakegu edo, errazago, gure helbide elektronikoa pixka bat alda dezakegu eta talde bakoitzari helbide desberdin bat eman, ondoren, hemendik abiatu iragazkia sortzeko. Helbidea gehitu Adibidez, jar …\nKorreoan iragazkiak sortu\nGure korreoa ongi antolatzea ezinbestekoa da, bestela, mezu guztiak nahasian irakurri beharko ditugu eta inportanteak bigarren mailakoekin batera izango ditugu. Iragazkien bidez, karpetak sortuko ditugu eta mezuak karpetara horietara bidaliko ditugu zuzenean, horrela, gure korreoa irakurtzen dugunean, ordenan egingo dugu: lanekoak, promozioak, sare sozialak, lagunak… GMAIL Iragazi nahi dugun mezua irekiko dugu. Goian, eskuinean, “Gehiago” …


Finduilas Nargothrondekoa - Wikipedia, entziklopedia askea.\nFinduilas Tolkienen legendariumeko pertsonaia bat da, idazlearen hil ondorengo lanak diren Silmarillion eta Hurinen semeak liburuetan agertzen dena. Noldor arrazako elfo emakume bat da, Orodrethen alaba eta Gwindorren maitea, honek Faelivrin (eguzkiaren argia Ivrineko urmaeletan) deitu zuena.\nGwindor Túrinekin itzuli zenean Angbandetik ihes egin ondoren, Finduilasek begiramen handiarekin hartu zuen, baina Turinetaz maitemindu zen honek egin zituen balentrien ondorioz. Honek min handia eman zion Gwindorri, Bidelapurraren nortasuna deskubritu zuena, eta hala eta guztiz ere bere maitasuna indartu baino ez zuen egin\nNargothrondeko arpilaketan harrapatua izan zen. Turinek, gotorlekura Gwindorrek hala eskatuta joan zena hura salbatzera, ezin izan zuen ezer egin salbatzeko, Glaurung herensugeak sorgindu baitzuen, bere ama eta arrebari buruz gezurra ezan ziona eta hala Turin hauen bila joan zen, eta ez Finduilas salbatzera. Horregatik, Finduilas orkoek hil zuten Teiglin ibaiaren bidegurutzeetan. Finduilasen gorpua Halethen etxeko gizakiek aurkitu zuten, ezagutu egin zutenak eta tokian sartu zirenak, Haudh-en-Elleth edo "elfo dontzeilaren tumulua" deitu zutena.\nIzen bereko beste pertsonaia bat dago Tolkienen legendariumean, Finduilas Dol Amrothekoa.\nAzken aldaketa 28 azaroa 2019(e)an, 00:50(e)tan\nOrriaren azken aldaketa: 28 azaroa 2019, 00:50.


Top10Supps: osagarrien sailkapenak, iritziak eta gidak\nGehigarrien sailkapenak, iritziak eta adituak\nKorritu behera gure azken edukia ikusteko.\nHauek dira argitaratutako berrienak.\nEstatu Batuetako gure bisitariei inkesta bat egitea erabaki genuen, zer nolako osagarriak hartzen ari ziren eta zergatik hartzen zituzten.\nGehiengoen osagarrien sailkapenak\nJendeak gehien eskatzen dizkigun osagarriak dira. Kategoria bakoitzeko produktu onenak sailkatu ditugu eta horren arabera sailkatzen ditugu.\nIkusi Sailkapenak guztiak\nOsagarri berrien oharrak\nMerkatuan sartzeko osagarri berrienak ebaluatzen eta ebaluatzen ditugu.\nIkusi osagarri berrienak\nGehigarrien sakonera berrikuspenak\nOsagaien azterketa, onurak, neurriak, kalitate orokorra eta gehiago. Aurkitu sakoneko berrikuspen batzuk zure osagarri gogokoenak.\nIkusi berrikuspen guztiak\nBeharrezko Oinarri Osagarrien Gidak\nEgiaztatutako aditu idazleek beharrezkoak diren osagarrien gidaliburuak sortu dituzte, baldin badagoen edozein helburu lortzeko lagunduko dizugu.\nIkusi Gidak guztiak\nOsasuntsu eta errezeta gozoak\nGure irakurleentzako errezeta erabilgarriak aurkeztu ditugu gozatzeko.\nIkusi errezeta guztiak\nOsasun eta fitness tresnak\nOsasun eta fitness bidaian behar dituzun tresna erabilgarrienen aukera zabala sortu dugu.\nZure osasunerako eta ongizateko bidaian zure konfiantzazko iturririk onena izatea da.\nEgun batetik bestera, gure erabiltzaileek saltzen dituzten kalitate goreneko osagarriak erraz eta xurgatzeko informazioa ematea izan da gure eginkizuna.\nOsagarriei buruz nahastea bazara, ez kezkatu, ez zara bakarrik eta hemen gaude laguntzeko.\nGure guztiak ikusi ahal izango dituzu sailkatu sailkapenean\nBilatu osagarriak nola sailkatzen ditugu.\nBehar zehatz bat? Arakatu gurea Behar-oinarritutako osagarriak atala.\nProduktu jakin bati buruzko informazioa behar duzu? Begiratu gurea berrikuspen osagarriak atala.\nGurekin eta gure kolaboratzaileei buruz pixka bat gehiago jakin dezakezu gurekin orrialdea.\nGurekin harremanetan jartzeko ere erabil dezakezu jarri gurekin harremanetan orria\nEra berean, ziurtatu gure Disclosures & Disclaimers, Cookie politika eta Pribatutasun politika\nStock Argazkiak Fecundap stock / Shutterstock-etik


V�ntegris S.L.Gran Via, 8-10 1. solairua 5-A08902 Hospitalet de Llobregat\nBartzelonako merkataritza-erregistroa. 34720 liburukia, 177. folioa, B256168 orria, 1. inskripzioa\nWEBGUNEAREN ETA BERE EDUKIEN JABETZA\n�www.vintegris.com� webguneko jabetza industrial eta intelektualen, eta bertako edukien (testuak, irudiak, soinuak, audioa, bideoak, diseinuak eta informatika-programak) jabea V�ntegris S.L. da edo, halakorik balego, kasuan kasuko hirugarrenak.\nErabiltzaileak elementu guztiak ikus ditzake, baita inprimatu, kopiatu eta bere disko gogorrean edota beste edozein euskarritan gorde ere; betiere, haien erabilera soilik eta esklusiboki pertsonala eta pribatua bada. Guztiz debekatuta dago eduki horiek banatzea, aldatzea, desegitea edo merkataritza-helburuetarako erabiltzea.\nAurrez jakinarazi gabe aldaketak egiteko eskubidea erreserbatzen dugu, edukiak eta zerbitzuak aldatu, kendu eta gehitu ahal izateko.\nIzaera pertsonaleko datuen babesaren inguruan indarrean dagoen araudiari jarraiki, V�ntegris, S.L. enpresak �www.vintegris.com� webgunean bildutako izaera pertsonaleko datuen berri ematen du, erabiltzaileak dagozkion eskubideak indarrean ezartzeko aukera izan dezan.\nWeb-orrien edo bestelako bitartekoen bidez eskatzen zaizkizun izaera pertsonaleko datuak V�ntegris, S.L. enpresaren ardura diren fitxategietan bilduko dira, eta zehaztutako helburuetarako soilik erabiliko dira. Horretarako, zure berariazko baimena eskatzen dugu.Halaber, erabileraren helburua bete dadin, datu horiek hirugarrenei eman ahal izateko ere zure berariazko baimena eskatzen dugu.\nEmandako datuen erabileraren helburua V�ntegris, S.L. enpresarekin finkatutako harremana garatzea, kontrolatzea, betetzea eta mantentzea da.Era berean, emandako datuen erabileraren helburu dira interesa dakizkizukeen ondasun eta zerbitzuei buruzko informazioa bidaltzea, gure eskaintzak zure behar edo hobespenetan oinarrituta zabaltzea eta hobetzea, arakatze pertsonalizatua ahalbidetzea, eta inprimakiak edozein euskarritan bidaltzea (haiek erantzutea hautazkoa da).\nV�ntegris S.L. enpresak jakinarazten dizu legez eskatutako segurtasun-neurri guztiak betetzen dituela eta neurriok egungo ezagutza-teknikoei jarraiki hartu dituela, datuen galera, erabilera okerra, aldaketa, legez kanpoko atzitzea eta lapurreta saihesteko. Neurri horiek derrigorrezko segurtasun-dokumentuan aurki daitezke.\nEdozein erabiltzailek edozein unetan ezetsi ahal izango du aurrez emandako adostasuna eta edonoiz erabili hala izango ditu izaera pertsonaleko datuak atzitzeko, zuzentzeko, bertan behera uzteko eta ukatzeko eskubideak fitxategiaren arduradunarengana zuzenduta. Fitxategiaren arduraduna V�ntegris, S.L. da.


Eguaztenean estraditatuko dute Marixol Iparragirre Espainiara - Eskoriatza - Goiena.eus\nImanol Beloki 2019-09-03 11:29\nSanti eta Maria Luisa Maixol Iparragirrerekin bideokonferentzian.\nBihar estraditatuko du Frantziak Marixol Iparragirre Guenetxea (Eskoriatza, 1961) Espainiara, Auzitegi Nazionalean epaitzeko. Hori horrela, elkarretaratzea deitu dute biharko, eguaztena, 19:30ean, Fernando Eskoriatza plazan, Estradiziorik ez, Marixol etxera! lelopean.\nIparragirre 2004an atxilotu zuten Frantzian, ETArekin lotuta, eta hogei urteko kartzela zigorra ezarri zioten. Abuztuaren 27an amaitu zitzaiola zigor hori, baina oraindik preso dagoela Reauko espetxean salatu dute Eskoriatzako Presoen Aldeko Plataformak eta Donostiako Antiaguako Kalera Kalera dinamikak. Efe berri agentziak zabaldu duenez Luiciano Cortizo Espainiako armadako komandantearen hilketagatik (1995) epaituko dute orain Auzitegi Nazionalean.\nEskoriatzako Presoen Aldeko Plataformak eta Donostiako Antiaguako Kalera Kalera dinamikak idatzi batean azaldu dute Iparragirrek kalean beharko lukeela zigorra amaitu duelako eta kartzelan dutela Espainiako epaileek eskatutako euro-agindu eta estradizio eskaerak betetzeko. "Eskari hauek polizia-etxe eta Guardia Zibilaren kuarteletan torturapean egindako aitorpenak eta polizia zerbitzuek eraikitako frogak dituzte oinarri. Gainera, egozten zaizkion egitateak oso aspaldikoak dira, berriena duela ia hiru hamarkadakoa".\nEra berean, gaineratu dute "eragile garrantzitsua" izan dela Iparragirre ETAk borroka armatua utzi zuenetik. Hala, EPPKren bozeramaile eta ordezkari izan dela adierazi dute eta iazko maiatzean, ETA erakundeak bere desegitearen berri ematen zuen agiriari ahotsa jarri ziona ere bai.\n"Marixol Iparragirrek abuztuaren 27an bete zuen Frantzian ezarritako 20 urteko kondena eta ondorioz aske beharko luke, baina Reauko kartzelan daukate Espainiako epaileek eskatutako euro-agindu eta estradizio eskaerak betetzeko.\nEskari hauek polizia-etxe eta Guardia Zibilaren kuarteletan torturapean egindako aitorpenak eta polizia zerbitzuek eraikitako frogak dituzte oinarri. Gainera egozten zaizkion egitateak oso aspaldikoak dira, berriena duela ia hiru hamarkadakoa.\nMarixolen inguruan indar juridiko, polizial eta mediatikoek antolatutako kanpaina iraingarriak, aldez aurretik kondenatu nahi du, akusazioak frogatutzat emanez, bere askatasuna oztopatzeko giroa sortuz. Euskal Herriak kosta ahala kosta eraikitzen ari den bake ekimena saboteatuz.\nHain zuzen ere, duela ia zortzi urte ETA erakundeak borroka armatua utzi zuenetik euskal gizartearen gehiengoak babesten duen ekimen horretako eragile garrantzitsu da Marixol:\nEPPKren bozeramaile gisa.\nEPPKren ordezkari gisa, Ipar Euskal Herriko eta nazioarteko hainbat ordezkari politikorekin izandako harremanak. Bereziki Frantziako Justizia Ministerioarekin harremanetan aritu zen Euskal Ordezkaritzaren mintzaide eta Kolektiboaren jarreraren berme emaile izan zelarik.\nIazko maiatzean, ETA erakundeak bere desegitearen berri ematen zuen agiriari jarri zion ahotsa.\nMarixolen askatasunak urteotan landutako bake bideari indarra emango lioke, presoen Euskal Herriratzea Espainian ere martxan jartzeko bidea irekiz, mendeku politikak atzean utzi eta gatazkak kaltetutakoek behar duten erreparazioa indartuz. Alegia, gatazkaren konponketan urratsak eginez.\n20 urte zituen Marixolek torturatu eta ihes egin behar izan zuenean. 38 urte igaro dira geroztik. Azken 15 urteak gartzelan eman ditu. Azken bi urtean gurasoak besarkatzeko aukerarik gabe. Borrokatu zuen erakundea ez dago jadanik. 86 urte bete berri dituen bere ama Maria Luisak, hitz egin zuten azken aldian agindu argia eman zion alabari: "Marixol, etxera! Atxurre zain daukotzu ortuen lan itxeko!".\nSanti eta Maria Luisa, alaba Mairixolekin hizketan.\nMaixol Iparragirre bideokonferentzia bidez.


Ikerlan Intelekin elkarlanean ari da, industrian haririk gabeko komunikazioen etorkizuna hobetzeko — TUlankide MONDRAGON\nIñaki Val, ikerketan parte hartuko duen IKERLANeko Komunikazio Sistemen arloko ikertzailea.\nIkerlan, zentro teknologikoa eta Intel Labs, Kalifornian (AEB) egoitza duen Intel enpresa multinazionalaren taldea, erdieroaleen diseinuan eta fabrikazioan lan egiten duena, lankidetza-hitzarmen bat sinatu dute etorkizuneko haririk gabeko komunikazio-teknologia industrialak elkarrekin ikertzeko. Elkarrekin lan egingo dute haririk gabeko komunikazio-teknika aurreratuak garatzeko, denbora errealeko aplikazio industrialetara eta denbora aldetik sentikorrak diren beste aplikazio batzuetara bideratutako etorkizuneko wifi konektagarritasunaren belaunaldietan latentzia ultrabaxua eta sendotasun handia ahalbidetzeko.\nIndustria-komunikazioen alorrean Ikerlanek duen ezagutza sendoak, zehazki Wireless SHARPen garapenean —denbora errealean eskakizunak aplikatzeko komunikazio-arkitektura berri bat—, piztu du multinazionalak Arrasaten egoitza duen zentro teknologikoarekin indarrak batzeko interesa.\n"Ikerlanek sei urte daramatza teknologia hori garatzen ikerketa-proiektu, doktore-tesi eta ospe handiko aldizkarietan lehen mailako argitalpenen bidez, eta, gaur egun, soluzio hori nazioarteko merkatura transferitzen ari da", dio Iñaki Valek.